Dayak, Iban Borneo

DIB Tusun Ke-40

Iban enggau Melayu begulai sejalai ari kelia

Udah nya Sultan pan minta Abang Gudam ngusung iya di astana. Abang Gudam madahka diri apin ulih nemuai ngagai iya di astana laban agi mayuh pengawa dagang iya ba kapal nya. Pia mega iya madahka diri agi lama bedagang di menua nya. Nya alai, Abang Gudam pan meri Sultan kain ti diukir ngena ubung emas. Lebuh Sultan nya pulai ke astana, iya nyuaka kain nya ngagai permaisuri iya. Naka pengaga bini Sultan nya meda kain ti badas amai baka nya. Enda iya kala ngena kain ti ngemanah nya.

Pagi seiti Sultan ngasuh bala tukang sumai astana nyayat seiku chapi, kambin enggau manuk lalu ngambi Abang Gudam ngabang ngagai iya di astana nya. Maya nya Sultan mega muka pengerami makai lemai kena iya nyambut temuai ari astana Mingkabau nya. Sebedau makai lemai nya Sultan ngasuh bala pemesai astana ngambi lalu ngiring Abang Gudam ari kapal iya ke astana ngena adat basa astana Sultan. Dinga munyi gendang sereta tabuh astana berauh begemung ke langit. Nya mih tanda madahka bisi pemesai ari menua bukai datai ke astana Sultan. Maya nya Abang Gudam ngena pekayan astana baka ti dikena iya maya bisi pengerami di astana apai iya di Minangkabau.

Abang Gudam betemu enggau Sultan

Datai di astana Abang Gudam diasuh Sultan duduk ngimbai iya muak ke kanan semak bala pemesai-pemesai astana Sultan Berunei nya. Udah sida sama duduk sida pan berengkah berandauka mayuh macham pekara lebih agi pasal adat agama Islam. Ari gaya enggau chara iya berandau enggau Sultan sereta pemesai-pemesai astana, semua sida nya pan nemu Abang Gudam nya endang amai anak orang pemesai astana di Sumatra. Adat basa sereta ulah iya ti manah sereta alus ngasuh Sultan sereta pemesai-pemesai astana nya amai rindu sereta bebasaka iya.

Enda lama udah nya bala kuli di astana nya pan mai mayuh bansa utai diempa enggau ai irup. Lebuh udah badu makai, Sultan ngasuh Abang Gudam bemalam ba astana tang Abang Gudam enggai laban agi kisuk ngaduka dagang ba kapal din. Ninga munyi nya saut Abang Gudam, Sultan tusah mimit ati laban iya apin berundingka utai ti deka diberi iya ngagai temuai iya nya.

Dayang Chi nyadi bini Abang Gudam

Maya ti makai lemai nya, Abang Gudam makin tekait ati meda pemajik Dayang Chi. Nya alai, hari seiti sebedau mupuk belayar mulaika diri, Abang Gudam ngusung astana lalu madahka diri meri selamat tinggal ngagai Sultan. Lebuh Sultan ti minta iya milihka diri pemeri ti dikedeka iya, Abang Gudam madahka diri deka minta Dayang Chi. Sultan Berunei nya nadai jaku agi lalu ngemendarka gundik iya nya dibai Abang Gudam.

Udah Abang Gudam enggau Dayang Chi tama kapal, sida pan mupuk belayar pulai ke Saribas. Udah belayar dua tiga minggu, sida pan datai di Semaruang, Saribas. Meda anak iya datai Temenggong Kadir gaga amai ati. Malam nya Temenggong Kadir ngangauka mayuh bala Dayak Iban enggau bala Melayu Saribas ngabang ngagai pengerami ‘makan selamat’ kena nyambut penatai Dayang Chi ngagai sida sebilik.

Dua tiga hari udah nya, Temenggong Kadir pan ngusung  Abang Gudam ba rumah iya lalu nanya sekali ke iya bisi ati deka diau mendam di Saribas tauka pulai ke Minangkabau. Abang Gudam madahka diri enggai pulai lalu deka diau mendam di Saribas enti orang di menua nya deka nerima iya. Ninga munyi nya, Temenggong Kadir ingatka semaya iya enggau Abang Gudam pasal Dayang Chi ti diselamatka iya ari Sultan Berunei. Iya mega madahka diri setuju Abang Gudam ngambi Dayang Chi ke bini iya. Ninga munyi nya Abang Gudam berasai gaga amai ati

Udah Abang Gudam enggau Dayang Chi jadi melaki bini, Tuai bansa Dayak Iban ti benama Manggi sereta bala nembiak iya pindah ke ulu Sungai Saribas lalu diau mendam di Supa di Sungai Layar. Sebedau Manggi mupuk iya mega meri pemendar ngagai Temenggong Kadir enggau Abang Gudam sereta bala nembiak seduai nya bumai sereta bekebun ba tanah iya sebelah Sungai Semaruang semak Nanga Saribas.

Udah ti pindah ari Nanga Saribas Manggi enggau bala iya pan belabuh nirika rumah panjai baru di Supa. Benung rumah panjai sida nya baru deka tembu, Manggi ninga rita bisi seraban bansa bukai udah diau mendam di ulu Rimbas. Enda tentu senang ati Manggi ninga rita orang nya; lalu deka ngabas sapa orang nya. Nya alai iya pan mai dua tiga iku nembiak iya bejalai kaki nengah kampung ari Supa ke Ulu Bakir lalu ke Suri di Rimbas lalu datai di Debak. Datai dia iya pan betemu enggau Tuai raban bansa nya ti ngumbai diri bansa Seru. Sida madahka Manggi, sida lama udah diau di Rimbas kenyau ari aki ini sida ti pindah ari Nanga Rajang. Ku sida, orang ti agi nguan menua ili Sungai Rejang maya nya, bansa Rajang, Segalang enggau Beliun. Bansa Seru nya mega madahka Manggi, bisi mega seraban bansa Dayak Iban diau ari ili sida nya ti betuaika Garai anak Gunggu. Sida tu datai ari Sebaru di Kalimantan maya sida agi betuaika Jenua seduai Padang.

Tembawai Buruk Rumah

Udah ti betemu enggau bansa Seru nya, Manggi kena rampit pedis perut chirit lalu parai. Iya dianjung ngagai pendam bansa Seru ti dikumbai orang dia Pendam Batu, semak pasar Debak ke diatu. Kenu ku cherita asal menua nya, Gunggu apai Garai mega ditumbakka ba pendam nya. Udah numbakka Manggi bala nembiak iya pulai enggau ati ti tusah ke Supa. Datai dia, sida enda nembuka rumah panjai sida nya lalu pindah ke menua bukai. Nya mih kebuah endur nya disebut orang dia Tembawai Buruk Rumah.

Udah parai Manggi, Temenggong Kadir sereta sida sebilik pindah ke ulu Semaruang lalu diau ba Kampung Saribas kira-kira setengah batu ari pasar Pusa ke diatu. Maya nya mayuh amai orang dagang ari menua bukai datai dia bejual bebeli. Sida sangkai ba Kampung Saribas belama lalu nya alai endur nya nyau nyadi palan dagang ti tebilang. Kenu ku orang tuai, nama sungai Batang Layar nyau disebut orang Batang Saribas. ‘Saribas’ nya nama sebatang sungai ti mit di Kampung Saribas. Maya Temenggong Kadir diau di Kampung Saribas, mayuh bansa Seru, Baketan enggau Beliun masuk agama Islam enggau iya lalu sida nya ngumbai diri bansa Melayu.

Ari Kampung Saribas, Temenggong Kadir pindah baru lalu diau mendam di Pusa ba nanga Sungai Rimbas ti bepati ba Sungai Saribas. Abang Gudam seduai Dayang Chi, maya nya sigi udah beranakka Abang Drahman lalu pindah ari Semaruang nitihka Temenggong Kadir enggau bala nembiak iya ke Pusa. Enda lama udah nya Temenggong Kadir pan parai tuai lalu ditumbakka ba pendam Sapinang di menua antara Beladin enggau Samarang, semak Nanga Saribas ke diatu.

Udah betaun-taun diau mendam di Pusa, Abang Gudam parai tuai lalu ditumbak ba pendam Sapinang mega. Diatu pendam Temenggong Kadir enggau Abang Gudam nya dikumbai sekeda orang Melayu berantu sereta nyelai. Sekeda sida ti peturun seduai nya agi ngundang pendam nya laban deka minta berekat, minta tuah, minta limpah.

Udah Abang Gudam parai, anak iya Abang Drahman ninga rita Sungai Paku, pati Sungai Saribas udah diuan raban bansa Dayak Iban. Iya keran amai deka betemu enggau orang nya lalu ngusung sida nya hari siti. Iya diiring bala ulun iya. Lebuh sida datai di Nanga Paku, sida mudik datai ba Nanga Lalau. Udah nya iya mudik ke ulu agi lalu datai di nanga Sungai Bangkit. Dia iya tepedaka daun isang baka ti dulu tadi mega. Iya pan majak mudik ke ulu agi. Lebuh iya datai ba Nanga Rembai tauka Luban, iya meda utai ti sama baka dulu tadi digantung ba tiang. Daun isang nya dikena orang kelia nagang orang datai ti enda dikelala diau tauka bumai di menua nya.

(Sources of Iban Tradisional History, Benedict Sandin, 1994)

(Betampung ba Tusun Ke-41 minggu nyin ila)

Nya mih asal penatai sekeda ari bansa Dayak “Ibanic Group” ti bukai ke menua Sarawak, ti bekaul jaul segulai sejalai enggau bansa Melayu Sarawak ari jeman kelia. Kenyau ari kelia dalam sejarah Sarawak, bansa Dayak (Iban) enda kala bemunsuh enggau Melayau Sarawak. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ nya mungkal  nanjar bansa Iban maya sida bepindah ngiga menua baru endur bumai betaun.  Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

DITULIS HARRY USUP UMBAR (B.Sc Hons. Human Development, UPM)

See author's posts


Pustaka Negeri promosi catur kepada generasi muda

Permainan secara atas talian pada masa kini lebih menarik minat golongan remaja dan juga kanak-kanak berbanding dengan permainan tradisional yang semakin kurang dikenali dan dimainkan.

Justeru, pelbagai inisiatif perlu dilakukan bagi memastikan permainan tradisional sentiasa menjadi kebanggan dalam masyarakat agar ia tidak lapuk dek hujan, tak lekang dek panas.

Pameran Catur yang diadakan di Pustaka Negeri Sarawak bermula dari 18 Januari 2021 merupakan salah satu inisiatif yang dilakukan oleh Pustaka Negeri untuk mendedahkan pengetahuan mengenai permainan tersebut kepada masyarakat.

Menurut Rozana Octovia Raymond Umpu, seorang pustakawan yang berkhidmat di Pustaka Negeri, pameran tersebut merupakan salah satu inisiatif bagi memperkenalkan permainan tersebut kepada masyarakat pelbagai golongan umur.

“Pameran ini diadakan bertujuan untuk menyalurkan maklumat pengetahuan mengenai permainan catur termasuk sejarah permainan tersebut, kepentingan dan faedah permainan catur serta cara-cara untuk bermain catur dengan kaedah yang betul.

“Selain itu, pameran ini turut diadakan bagi memberi pendedahan kepada orang awam bahawa permainan catur ini bukan hanya dimain sebagai hiburan akan tetapi mampu memperkembangkan minda.

“Pameran ini turut dijayakan oleh Persatuan catur Sarawak dan Chai Yu Tak yang merupakan seorang guru dan juga pengumpul set-set catur yang unik,” ujarnya sewaktu ditemu bual Utusan Sarawak.

Di samping itu, Rozana yang juga merupakan penganjur pameran tersebut memaklumkan bahawa sambutan yang diterima daripada pameran tersebut adalah amat menggalakkan semenjak ia diadakan.

“Setakat ini sambutan yang diterima sangat menggalakkan daripada masyarakat pelbagai golongan umur dan bangsa. Misalnya, ramai yang berminat untuk membaca buku mengenai permainan catur yang disediakan, mengambil gambar dan sebagainya.

“Berdasarkan tinjauan yang dilakukan, pameran ini tidak hanya menarik perhatian remaja dan dewasa bahkan mampu menarik perhatian dan minat kanak-kanak untuk mempelajari dan mencuba untuk bermain permainan catur tersebut,” maklum beliau.

Dalam pada itu, beliau memaklumkan bahawa pameran tersebut juga diadakan bagi memupuk minat membaca kalangan masyarakat.

“Selain itu, pameran ini juga diadakan bagi memupuk minat membaca dalam kalangan masyarakat memandangkan Pustaka juga turut menyediakan pelbagai buku yang berkaitan dengan permainan catur dan ia sesuai untuk dibaca semua lapisan semua masyarakat.

“Buku tersebut juga sesuai dibaca golongan yang baru hendak berjinak-jinak dengan dunia catur bagi mengasah bakat yang ada dalam diri mereka.

“Pameran seperti ini merupakan pameran bertema dan diadakan pada setiap bulan. Permainan catur dipilih sebagai tema utama pameran untuk bulan Januari dan Februari berdasarkan topik terkenal atau ‘trending’ yang menjadi bualan masyarakat,” jelasnya.

Oleh RYNNA SHA’ERRAFoto ANDRE OLIVEIRO

See author's posts


MEDAC rancang laksana 86 program

PUTRAJAYA: Kementerian Pembangunan Usahawan dan Koperasi (MEDAC) akan melaksanakan 86 program dengan jumlah peruntukan RM5.15 bilion pada tahun ini bagi pengembangan sektor perusahaan kecil dan sederhana (PKS), kata Menterinya Datuk Seri Dr. Wan Junaidi Tuanku Jaafar.

Beliau berkata, 86 program untuk usahawan dan bakal usahawan itu dilaksanakan dibawah rangka kerja Perancangan Strategik 2021 MEDAC berdasarkan pendekatan 5E iaitu “Enculture, Enable, Empower, Energise and Engage”.

Peruntukan RM5.15 bilion itu bukan hanya datang dari MEDAC tetapi juga daripada kementerian lain seperti Kementerian Kewangan termasuk Kementerian Perdagangan Antarabangsa dan Industri.

“Kami sebagai pelaksana tetapi sumber kewangan datang dari kementerian-kementerian lain,” katanya, sambil menambah perlaksanaan program merangkumi pembiayaan dan moratorium; pembangunan kapasiti serta latihan; pendigitalan dan adaptasi teknologi termasuk akses kepada pasaran.

Wan Junaidi berkata, demikian dalam sidang media selepas perhimpunan bulanan MEDAC dan Majlis Pencapaian Satu Tahun Malaysia Prihatian Peringkat MEDAC di sini semalam, yang turut dihadiri Ketua Setiausaha MEDAC, Datuk Suriani Ahmad.

Dalam pada itu, beliau juga optimis dapat mencapai sasaran melahirkan 100 jutawan setiap tahun dalam kalangan usahawan PKS, yang mana agensi MEDAC iaitu Tabung Ekonomi Kumpulan Usaha Niaga (TEKUN Nasional) dan SME Corporation Malaysia (SME Corp) telah mengenal pasti individu yang boleh “didorong ke hadapan”.

“Kami akan bantu mereka dalam segala aspek membabitkan pemasaran domestik dan antarabangsa termasuk pensijilan Halal supaya boleh menembusi pasaran negara-negara Islam,” katanya.

Menyorot pencapaian setahun mengepalai MEDAC, Wan Junaidi melahirkan rasa puas hati dengan prestasi yang ditunjukkan kakitangan dan agensi di bawah MEDAC seperti TEKUN Nasional, SME Corp, Institut Keusahawanan Negara Bhd (INSKEN), Bank Rakyat dan SME Bank.

Mengenai pembiayaan, SME Corp melaporkan 2020 merekodkan pertumbuhan 90 peratus dalam kelulusan pembiayaannya kepada RM87.6 juta melibatkan 9,247 perusahaan kecil dan sederhana (PKS) berbanding RM46.1 juta dan 1,326 PKS pada 2019.

TEKUN Nasional melaporkan pertumbuhan 55 peratus dalam pembiayaan kepada RM655.41 juta membabitkan 33,365 penerima berbanding RM423.6 juta dengan 20,675 penerima pada 2019, katanya.

Bagi mengurangkan birokrasi dan menambah baik sistem penyampaian agar usahawan terjejas mendapat bantuan pembiayaan dengan segera, MEDAC telah mengurangkan tempoh proses pembiayaan dan mempermudahkan proses permohonan.

Hasilnya, tempoh kelulusan program pembiayaan di bawah TEKUN telah dikurangkan daripada 25 hari kepada tujuh hari dan daripada 17 dokumen sokongan kepada empat dokumen sahaja, katanya.

Proses kelulusan Program Pembiayaan Bank Rakyat Cares pula dikurangkan daripada 10 hari kepada tiga hari bagi pelanggan sedia ada dan lima hari untuk pelanggan baharu, manakala proses kelulusan pembiayaan di bawah SME Bank daripada 30 hari kepada empat hari sahaja.

Suruhanjaya Koperasi Malaysia pula telah mengurangkan tempoh masa pemprosesan permohonan pembiayaan di bawah Tabung Modal Pusingan Pembangunan Koperasi daripada 30 hari kepada 14 hari, katanya.— Bernama

See author's posts


Dasar Perhutanan Malaysia jadi rujukan

KUALA LUMPUR: Dasar Perhutanan Malaysia akan menjadi rujukan dan panduan kepada dasar-dasar perhutanan negeri di Semenanjung, Sabah dan Sarawak, kata Menteri Tenaga dan Sumber Asli Datuk Seri Dr Shamsul Anuar Nasarah.

Beliau berkata penggubalan dasar tersebut merupakan manifestasi komitmen negara dalam melaksana pengurusan hutan secara berkekalan.

“Ia merupakan agenda utama di dalam negara dan juga prinsip dipegang di peringkat antarabangsa,” katanya dalam ucapan aluan sempena majlis pelancaran Dasar Perhutanan Malaysia dan Sambutan Hari Hutan Antarabangsa Peringkat Kebangsaan 2021 di Institut Penyelidikan Perhutanan Malaysia di sini semalam.

Shamsul Anuar berkata Dasar Perhutanan Malaysia telah dipersetujui semua kerajaan negeri pada mesyuarat Majlis Tanah Negara ke-78 pada 29 Januari lepas.

Beliau berkata dasar tersebut telah melalui proses rundingan antara tiga wilayah iaitu Semenanjung, Sabah dan Sarawak sejak 2016.

Selain itu, beliau berkata mesyuarat tersebut juga bersetuju dengan Dasar Perhutanan Semenanjung Malaysia bagi menggantikan Dasar Perhutanan Negara 1978 (Pindaan 1992) yang terpakai di Semenanjung.

“Ketiga-tiga dasar perhutanan wilayah iaitu Dasar Hutan Sabah, Dasar Hutan Sarawak dan Dasar Perhutanan Semenanjung Malaysia yang memberi tumpuan kepada pengukuhan pengurusan hutan secara berkekalan menjadi sebahagian daripada Dasar Perhutanan Malaysia,” katanya.

Sementara itu, Shamsul Anuar berkata selain daripada pelancaran Dasar Perhutanan Malaysia, kementerian juga berjaya melaksana beberapa pencapaian dalam sektor perhutanan walaupun negara bergelut dengan pandemik Covid-19.

Antaranya ialah Agenda Penghijauan Malaysia: Kempen Penanaman 100 juta Pokok dan penanaman 18.75 juta pokok di seluruh negara pada 2020.

Selain itu, pencalonan Bukit Bendera, Pulau Pinang sebagai tapak rizab biosfera di bawah program Man and the Biosphere (MAB), UNESCO; pencalonan Taman Negara Johor Endau Rompin sebagai ASEAN Heritage Park ke-4 di Malaysia serta penghantaran pulang sembilan ekor Orang Utan ke Indonesia selain penetapan Catuan Tebangan Tahunan (CTT) untuk negeri-negeri bagi tempoh 2021 hingga 2025.

See author's posts


PENJANA tingkatkan sektor pembinaan

KUCHING: Kementerian Kerja Raya menyambut baik Pelan Jana Semula Ekonomi Negara (PENJANA) yang telah dibentangkan oleh Perdana Menteri, kelmarin.

Menurut Menteri Kanan Infrastruktur, Menteri Kerja Raya, Dato’ Sri Fadillah Yusof, PENJANA banyak menyediakan peruntukan untuk membantu meringankan beban kewangan syarikat kecil dan sederhana termasuk kontraktor sekali gus membantu melonjakkan semula perniagaan yang terkesan akibat dari pandemik Covid-19.

Katanya, fokus kerajaan dalam menyediakan bantuan aliran tunai menerusi pembiayaan SME Bank untuk kontraktor kelas G2 dan G3 yang dianugerahkan projek-projek kecil kerajaan akan membantu mempercepatkan pelaksanaan projek oleh kontraktor

berkenaan dan membantu dalam aliran tunai bagi kontraktor gred.

“Antara pelan lain yang akan memanfaatkan sektor pembinaan secara tidak langsung meliputi pelanjutan pakej subsidi upah, insentif kepada majikan, dan pembiayaan PKS PENJANA sehingga RM500 ribu.

“Selain itu, peruntukan RM2 bilion untuk program peningkatan kemahiran tenaga kerja bagi meningkatkan kebolehpasaran penganggur akan memanfaatkan pekerja tempatan untuk membina kemahiran baru di dalam pelbagai bidang berkaitan pembinaan dan meneroka peluang kerjaya di dalam sektor ini,” ujarnya dalam satu kenytaan di sini, semalam.

Fadillah menambah, graduan menganggur dari bidang teknikal boleh mengambil peluang untuk meningkatkan pengetahuan dan kemahiran di dalam penggunaan Building Information Modelling (BIM).

Jelas beliau, Lembaga Pembangunan Industri Pembinaan Malaysia (CIDB) merupakan peneraju latihan di dalam bidang kemahiran pembinaan menerusi Akademi Binaan Malaysia (ABM).

Malah, katanya CIDB juga menawarkan latihan serta kemudahan BIM

di Pusat MyBIM di Kuala Lumpur dan juga Satelite MyBIM di seluruh negara.

Oleh Zarina Abdullah

See author's posts


11 kes baharu positif Covid-19

KUCHING: Sarawak telah mencatatkan 11 kes baharu positif Covid-19 semalam
menjadikan jumlah bilangan kes di Sarawak sebanyak 129 kes sejak kes positif
pertama dilaporkan pada 13 Mac 2020.

Timbalan Ketua Menteri Datuk Amar Douglas Uggah Embas berkata kesemua 11
kes baharu ini dirawat di Hospital Umum Sarawak.

“Daripada 11 kes positif tersebut, enam (6) adalah lelaki dan lima (5)
adalah perempuan.

“Pada hari ini (Ahad), sebanyak 49 kes baharu individu dalam siasatan
(PUI) yang dilaporkan menjadikan jumlah keseluruhan sebanyak 1,126 kes,”
katanya dalam sidang media, semalam.

Beliau merangkap pengerusi Jawatankuasa Pengurusan Bencana Negeri (JPBN),
turut memberitahu daripada jumlah itu, 915 kes adalah negatif dan 82 kes PUI
masih menunggu keputusan makmal.

“Sehingga kini, Sarawak telah merekodkan lima kematian sejak kes
pertama dilaporkan pada 17 Mac 2020 dan 9 kes telah discaj dari hospital,”
jelasnya.

Beliau berkata semalam, JPBN turut menentukan Daerah Zon Merah (Hotspot) di
Sarawak mengikut Daerah seperti berikut Kuching (69), Samarahan (16), Betong
(8), Sarikei (6), Bintulu (5), Miri (9) dan Limbang (6).

“Manakala Zon Kuning adalah Serian (3), Sibu (3), Mukah (1), Matu
(1),Lawas (1) dan Simunjan (1),” ujar Uggah.

Tambah beliau, kawasan-kawasan zon merah akan dinilai oleh pihak Menteri
Kerajaan Tempatan dan Perumahan Dato Sri Dr Sim Kui Hian bagi proses sanitasi
di kawasan yang sepatutnya dan ini adalah arahan daripada pihak kerajaan dari
Kuala Lumpur.

“Beliau akan bersama dengan pihak Bomba akan melakukan proses sanitasi
tersebut,” kata Uggah.

See author's posts


Tuntutan waris Sultan Sulu tidak jejas kedudukan Sabah

MENTERI Luar merangkap Ahli Parlimen Indera Mahkota Datuk Saifuddin Abdullah ketika sesi menjawab perbahasan Mesyuarat Pertama Penggal Kelima, Parlimen Ke-14 di Bangunan Parlimen semalam.• Foto BERNAMA

KUALA LUMPUR: ‘Final award’ berhubung isu tuntutan waris Sultan Sulu yang dikeluarkan dalam prosiding timbang tara di Mahkamah Arbitari Paris, Perancis tidak akan menjejaskan kedudukan Sabah sebagai sebuah negeri dalam Persekutuan Malaysia, kata Menteri Luar Datuk Seri Saifuddin Abdullah.

Beliau berkata, Malaysia telah banyak kali menegaskan tidak mengiktraf dan melayan sebarang tuntutan ke atas Sabah, yang telah diiktiraf Pertubuhan Bangsa-Bangsa Bersatu (PBB) dan masyarakat antarabangsa sebagai antara yang menubuhkan Persekutuan Malaysia pada 16 September 1963.

“Ingin ditegaskan kerajaan Malaysia tidak berdiam diri, sebaliknya telah mengambil beberapa langkah perlu untuk menghentikan prosiding tuntutan itu,” katanya ketika menggulung perbahasan usul Menjunjung Kasih Titah Diraja bagi kementerian itu di Dewan Rakyat semalam.

Sebelum ini, Menteri di Jabatan Perdana Menteri Datuk Seri Wan Junaidi Tuanku Jaafar (Parlimen dan Undang-undang) berkata, kerajaan tidak mengiktiraf tuntutan dan prosiding timbang tara berkaitan arahan pembayaran pampasan berjumlah RM62.59 bilion ($14.92 bilion) kepada waris Sultan Sulu itu.

Ini memandangkan lantikan penimbang tara yang dilantik, Dr Gonzalo Stampa telah dibatalkan dan tidak lagi sah dari segi undang-undang.

Berhubung isu Pulau Pisang di Johor, beliau menjelaskan kedaulatan pulau itu tidak dipertikaikan Singapura, dan ia adalah hak milik Malaysia, malah Singapura juga mengiktiraf hak kedaulatan itu berdasarkan perjanjian dimeterai antara Almarhum Sultan Ibrahim dan Gabenor Negeri-Negeri Selat Sir James Alexander Sweethenham pada 6 Oktober 1900.

“Hanya pengurusan rumah api di sana berada di bawah pengurusan dan pentadbiran Maritime and Port Authority of Singapore,” katanya.

Saifuddin berkata, Malaysia mempunyai kawalan sepenuhnya terhadap Pulau Pisang dan pekerja di rumah api itu perlu mendapat kebenaran negara serta perlu melalui laluan imigresen Malaysia di Kukup, Johor untuk keluar dan masuk ke kawasan rumah api itu.

Berkaitan keselamatan pejabat dan kakitangan kedutaan yang berada di luar negara,  beliau berkata kerajaan sama sekali tidak berkompromi terhadap keselamatan mereka misalnya dengan melakukan proses evakuasi jika perlu.

“Pada waktu sama dari semasa ke semasa kita juga menaik taraf sistem keselamatan pejabat-pejabat perwakilan Malaysia di luar negera contohnya seperti kamera litar tertutup, kad akses dan pendaftaran pelawat,” katanya.

Menyentuh konflik Rusia-Ukraine, Saifuddin berkata Malaysia telah menyatakan pendirian di pelbagai peringkat untuk sentiasa berkecuali, namun sentiasa menghormati hak kemerdekaan sesebuah negara dan integriti sempadan. – Bernama

See author's posts


SPR buat persediaan menyeluruh hadapi PRU-15

KUALA LUMPUR: Suruhanjaya Pilihan Raya (SPR) sentiasa bersedia untuk menghadapi kemungkinan berlakunya Pilihan Raya Umum (PRU) ke-15 pada bila-bila masa, kata Menteri di Jabatan Perdana Menteri Datuk Takiyuddin Hassan.

Takiyuddin berkata, persediaan ini merangkumi perancangan yang menyeluruh meliputi aspek seperti belanjawan pilihan raya, peralatan dan logistik, pembangunan sistem, pengurusan sumber manusia dan latihan kepada petugas.

“Ini adalah penting bagi memastikan pengendalian perjalanan pilihan raya itu lancar dan sempurna terutamanya dalam tempoh pasca Covid-19,” katanya pada sesi soal jawab persidangan Dewan Rakyat di sini semalam.

Beliau menjawab soalan Datuk Seri Mahdzir Khalid (BN-Padang Terap) yang meminta Perdana Menteri menyatakan tahap kesiapsiagaan SPR bagi menghadapi kemungkinan berlakunya PRU-15 dan perkembangan cadangan mengaplikasikan kaedah pengundian elektronik (e-undi) sebagai alternatif kepada kaedah konvensional dalam tempoh pasca Covid-19.

Takiyuddin berkata,  SPR juga akan mewujudkan lebih banyak pusat mengundi tambahan di  daerah mengundi yang mempunyai bilangan pemilih yang tinggi dan mengemas kini daftar pemilih dari semasa ke semasa.

Takiyuddin berkata, bagi memastikan pilihan raya dijalankan dengan adil dan telus, SPR akan meneruskan penambahbaikan terhadap proses pilihan raya seperti yang telah dilaksanakan dalam pilihan raya kecil (PRK) selepas PRU-14.

“Pada masa ini, proses perjalanan pilihan raya akan disesuaikan mengikut Garis Panduan Pencegahan Covid-19 selaras dengan arahan Perintah Kawalan Pergerakan (PKP) di bawah  Akta Pencegahan dan Pengawalan Penyakit Berjangkit 1988 yang dikuatkuasakan kerajaan dan dilaksanakan semasa PRK Dewan Undangan Negeri Chini,” katanya.

Sementara itu, mengulas cadangan pelaksanaan e-undi dalam pilihan raya, beliau berkata SPR sedang mengadakan libat urus dengan semua pihak yang terlibat dari dalam dan luar negara bagi meneliti kesesuaian kaedah pengundian tersebut.

Katanya, penggunaan kaedah itu melibatkan beberapa cabaran baharu khususnya berkaitan isu-isu kerahsiaan, keselamatan, kos dan pendidikan pengundi.

“Dalam hal ini, SPR masih belum berpuas hati dengan isu kerahsiaan dan keselamatan. Justeru, SPR akan terus mengadakan libat urus dengan pihak yang berkaitan sebelum sebarang keputusan dikemukakan kepada kerajaan,” katanya.

Menurut Takiyuddin, sistem e-undi telah diaplikasikan di beberapa negara seperti Brazil, India, Estonia dan Amerika Syarikat tetapi ada laporan menyatakan sistem itu terpaksa dikaji semula dan ada negara yang terpaksa kembali ke sistem manual. “Keputusan juga dipersoalkan, jadi kita lihat ia (sistem e-undi) masih tidak begitu efektif, (justeru) di Malaysia sistem konvensional ini akan diteruskan buat masa ini (dan) dalam masa sama kita cuba tambah baik,” katanya. – Bernama

See author's posts


Argentina bayar import kepada China dalam yuan bukan dolar

BUENOS AIRES: Argentina akan membayar import China dalam yuan dan bukannya dolar AS.

Menurut Menteri Ekonomi Sergio Massa, ini  bertujuan mengekalkan rizab asingnya yang semakin berkurangan pada masa sama memperbaiki perspektif rizab bersih Argentina.

“Amerika Selatan akan dapat memprogramkan jumlah import dalam yuan bernilai (bersamaan) lebih daripada AS$1 bilion mulai bulan depan.

“Ini akan menggantikan penggunaan rizab dolar AS Argentina,” kata Massa pada pertemuan di Buenos Aires dengan duta China Zou Xiaoli.

Kerajaan Argentina pada Selasa menuduh pembangkang sayap kanan negara itu mencetuskan hakisan dramatik peso berbanding dolar dan mengarahkan siasatan.

Peso berada pada 227 berbanding dolar pada kadar pertukaran rasmi Selasa, tetapi mencecah lebih dua kali ganda daripada pasaran selari “biru”.

Kemerosotan itu bermula minggu lalu selepas beberapa hari tekanan ke atas peso dalam tempoh ketidaktentuan pra-pilihan raya di negara yang mempunyai kawalan pertukaran untuk mengehadkan kesan krisis kewangan dan inflasi berleluasa lebih 100 peratus tahun ke tahun .

Ahli ekonomi Maria Castiglioni memberitahu penyiar TN bahawa penurunan nilai itu sebahagiannya adalah hasil daripada rakyat Argentina yang mencari perlindungan dalam dolar AS untuk melindungi kuasa beli mereka.

Ia juga membolehkan Argentina mengekalkan tahap aktiviti, jumlah import, kadar perdagangan antaranya dan China serta tahap fungsi ekonomi yang diperlukan berikutan tahun yang teruk untuk pertanian domestik dengan itu, eksport, di tengah-tengah kemarau yang berterusan. – AFP

See author's posts


Tun Taib terima kunjungan hormat Sarawak Heart Foundation

KUNJUNGAN HORMAT… Yang di-Pertua Negeri Sarawak, Pehin Sri Abdul Taib Mahmud menerima kunjunganhormat daripada Sarawak Heart Foundation.

KUCHING: Tuan Yang Terutama (TYT) Yang di-Pertua Negeri Sarawak, Tun Pehin Sri Abdul Taib Mahmud menerima kunjungan hormat daripada Sarawak Heart Foundation di kediaman TYT Sarawak di Demak Jaya pada Selasa.

Rombongan yang hadir sekitar 8.00 malam diketuai oleh Timbalan Premier Sarawak merangkap Menteri  Kesihatan Awam, Perumahan dan Kerajaan Tempatan, Dato Sri  Dr. Sim Hui Kian selaku Timbalan Pengerusi Sarawak Heart Foundation.

Sarawak Heart Foundation yang turut dipengerusikan oleh Tun Taib sendiri adalah sebuah badan amal yang ditubuhkan pada 1996 bertujuan mempromosikan budaya jantung sihat dikalangan orang awam di Sarawak.

Diantara fungsi yang dimainkan oleh badan amal ini adalah  menyediakan bantuan kewangan kepada pesakit jantung yang memerlukan bantuan rawatan dan pembedahan dalam dan luar Sarawak.

Malah membeli dan menderma peralatan perubatan untuk kegunaan pesakit jantung di hospital awam, menyediakan pemberian dan sumbangan kepada hospital awam, institusi pengajian tinggi dan profesional dalam bidang perubatan untuk membuat kajian penyakit yang berkaitan dengan jantung.

Ia juga mendidik masyarakat awam Sarawak cara-cara  mengenalpasti, menghindari dan rawatan penyakit jantung melalui kaedah  pemeriksaan kesihatan, seminar, bual bicara dan penerbitan.

Hadir sama dalam kunjungan hormat ini adalah tiga Lembaga Pemegang Amanah Sarawak Heart Foundation iaitu Datin Patinggi Dato Amar Jamilah Anu, Dato Anne Teng dan Pauline Kon Suk Khim.

See author's posts


Kanak-kanak dikhuatiri lemas

AKUN GIMAN

KANOWIT: Kanak-kanak lelaki berusia tujuh tahun dikhuatiri lemas di Sungai Ngemah, Nanga Jagau, di sini petang Khamis lalu. Mangsa dikenali sebagai Nison Dana Raymond, 7, sehingga berita ini ditulis masih belum ditemui.

Ketua Polis Daerah Kanowit, DSP Tega Bilong berkata, sekitar jam 10.35 malam tadi anggota yang bertugas di kaunter Balai Polis Kanowit menerima panggilan telefon daripada seorang pengadu memaklumkan kejadian tersebut.

“Ketua Polis Balai (KPB) bersama tiga anggota dan lima anggota Bomba bergerak ke lokasi kejadian dalam Operasi Mencari dan Menyelamat (SAR) mangsa yang dimulakan pada jam 8.00 pagi tadi (semalam),” jelasnya ketika dihubungi oleh pemberita petang semalam.

Sementara itu, Ketua Balai Bomba dan Penyelamat (BBP) Kanowit, PPgB Arrahman Chik berkata, semasa kejadian sekitar jam 4.30 petang semalam mangsa mandi bersama datuk dan neneknya di sungai tersebut.

“Semasa neneknya hendak naik untuk memakai baju, tangan mangsa terlepas dari genggaman neneknya dan terus hanyut di bawah arus deras. “Datuk dan neneknya bergegas balik ke rumah panjang untuk meminta bantuan mencari mangsa.

“Pada jam 5.00 petang, tiga buah perahu panjang digunakan untuk mencari mangsa sehingga jam 7.00 malam (Khamis), namun mangsa masih belum dijumpai,” ujarnya.

Katanya, pihaknya menerima panggilan pada jam 10.44 malam tadi daripada seorang pengadu yang memaklumkan kejadian itu.

“Sekitar jam 7.40 pagi tadi (semalam), perbincangan diadakan di Balai Polis Kanowit untuk Operasi SAR mangsa dikhuatiri lemas,” ujarnya.

Katanya, seramai tiga anggota bomba bersama empat anggota polis terlibat dalam Operasi SAR mangsa yang bermula pagi semalam.

See author's posts


Guna banduan perangi askar Rusia

ZELENSKY membebaskan banduan dengan pengalaman di medan perang di bawah penguatkuasaan undang-undang tentera. • Foto AFP

KIEV: Banduan Ukraine yang mempunyai pengalaman di medan perang akan dibebaskan dari penjara dan diberi peluang berbakti kepada tanah air dengan menyertai barisan hadapan untuk memerangi tentera Rusia, AFP

semalam.

Pengumuman itu dibuat oleh Presiden Ukraine, Volodymyr Zelenskyy  dalam satu siaran langsung mengenai strategi pertahanan negara itu berdepan pencerobohan dari Rusia.

Beliau berkata,  banduan akan dapat menebus semula kesalahan mereka dengan bertempur di lokasi panas peperangan.

“Di bawah undang-undang tentera, rakyat Ukraine yang mempunyai pengalaman pertempuran akan dibebaskan dari penjara dan diberi peluang menebus kesalahan mereka menerusi peperangan ini.

“Kami telah mengambil keputusan yang tidak mudah dari sudut moral tetapi berguna dari sudut pertahanan kerana kunci memenangi peperangan ini adalah menerusi pertahanan,” tegas Zelensky.

Pemimpin itu juga membuat rayuan supaya Kesatuan Eropah (EU) menerima penyertaan Kiev secara  serta-merta bagi mendapat sokongan dalam menghadapi pencerobohan Rusia.

‘Kami merayu kepada EU untuk menyegerakan kemasukan Ukraine melalui prosedur khas baharu.

‘Matlamat kami adalah untuk bersama-sama dengan semua rakyat Eropah dan yang paling penting, berada di pihak sama. Saya pasti ia adalah satu permintaan yang adil dan boleh dilakukan,” katanya. – AFP

See author's posts


16,000 penyokong serbu stadium

SEKITAR 16,000 penyokong hadir dalam kemenangan Partizan ke atas Red Star dalam ‘derby’ Belgrade pada Khamis lalu sebagai tanda terakhir bahawa bola sepak mula menuju ke arah normal berikutan wabak Covid-19.

Kerajaan Serbia telah melonggarkan peraturan ‘lockdown’ dan awal bulan ini mengumumkan bahawa perjumpaan terbuka dengan jumlah orang yang tidak terhad akan dibenarkan.

Namun liputan daripada saluran televisyen RTS nampaknya menunjukkan sedikit petunjuk garis panduan kesihatan yang berlaku ketika Partizan menewaskan musuh ketat Red Star 1-0 dalam perlawanan separuh akhir Piala Serbia.

Hungary menjadi negara Eropah pertama yang membuka semula stadium kepada penyokong dua minggu lalu walaupun dengan kapasiti yang sangat rendah kerana peraturan penjarakan sosial.

Belarus adalah pengecualian selama wabak itu dengan negara tidak pernah menutup stadium atau menghentikan bola sepak sementara sebahagian besar Eropah berada dalam keadaan ‘lockdown’.

Bola sepak liga Serbia disambung semula pada 29 Mei, pada awalnya tanpa kehadiran penonton sebelum kerajaan mengurangkan sekatan. – AFP

See author's posts


Puisi

Muatkah kakimu, dalam kasutku?

Tanpa perlu kau asak-asak.

Warna kehidupannya lusuh

oleh debu-debu dunia.

Kain camping dikoyak-koyak waktu.

Tapaknya nipis

Barangkali terlalu lama

Melangkah liku fana.

Muatkah kakiku, dalam kasutmu?

Ah, nyaman.

Merah cerah warna.

Kulitnya bersih, cantiknya masih.

Tumit tak ada sedikit cela,

Mungkin jalanrayanya sutera,

Atau kau tak pernah kembara?

Kuching,

Mohd Hapizan, 2022.

Tulus senyum mekar,

di balik jasad perkasanya,

mengerah keringat segala,

demi bahagia,

demi keluarga.

Tiada langsung dalih,

mengalih arah,

kemahuan si kecil,

serta menyunting pendek,

hasrat bidadarinya.

Semua ditunai,

selagi belum usai.

Kerna pabila tiba,

di pengakhiran jalan,

buntu ia memikirkan,

siapa ‘kan menjulang beban,

mengukir tawa dan aman,

kehidupan marga tercinta.

Adie Abd Gani

Kuching, Sarawak

Tua memamah diri lelaki,

Duduk sendiri di warung,

Meminum kopi dan merenung,

Bangsanya semakin melayu,

Seribu kedut menyatakan rayu;

Bangkitlah kembali pemuda pemudi,

Kalian masa depan kami.

Kerut di wajahnya,

Jelas remuk rendam hatinya,

Tak tergambar dengan kata-kata,

Minda tidak terima sakit nan mata;

Ingin kulihat semangat waja,

Terus setia berdoa jua memuja.

Anak-anak kini,

Menyakitkan hati,

Suami ghairah akan joli,

Isteri derhaka membentak-bentak sang suami,

Anak muda hanyut berfoya-foya;

Ini zaman kami ratib diri.

Yang benar dipenjarai,

Duit kopi sana sini,

Penipu dipuja dirai,

Iman aku tidak merestui.

Dayang Fatin Nurhazziqah Awang Madzelan

Petra Jaya, Bandaraya Kuching.

See author's posts


846 peserta terima anak pokok durian

BAU: Seramai 846 peserta penanam pokok durian di kawasan Tasik Biru menerima bantuan anak pokok durian dan input pertanian daripada kerajaan Sarawak melalui Jabatan Pertanian Daerah Bau pada Rabu.

Sebanyak 36 kampung terlibat dalam penerimaan bantuan itu iaitu dari 14 kampung dari kawasan Singai, sembilan kampung dari kawasan Jagoi, enam kampung dari kawasan Bratak dan tujuh kampung dari kawasan lain.

Bantuan input pertanian itu adalah dari program di bawah Program Dana Kemudahan Pertanian (AFF) yang menyasarkan penduduk kampung yang berminat untuk menanam pokok durian dan mempunyai tanah bagi tanaman tersebut.

Antara kampung serta jumlah penduduk yang terlibat menerima bantuan tersebut adalah Kampung Apar (49), Kampung Barieng (55), Kampung Segong (85), Kampung Bobak (19), Kampung Daun Ngori (62), Kampung Daun (82), Kampung Senibong (32), Kampung Tanjong Bowang (53), Kampung Tanjong Poting (54), Kampung Atas (22), Kampung Sudoh (37), Badul (11), Mikaguan (8), Tabong (23), Kampung Sri’ieng (3), Kampung Bogag (89), Kampung Duyoh (16), Kampung Jagoi Pinomu (5), Kampung Serikin (13), Kampung Serasot (14), Plaman Bu’ow (18), Kampung Sebobok (1), Kampung Skibang (3), Kampung Suba Buan (31), Kampung Suba Bandar (1), Kampung Suba Bau (8), Kampung Grogo (10), Nowang (16), Kampung Sibuluh (15), Kampung Skiat Baru (3), Sebuku (2), Jalan Taiton (1), Kampung Sungai Pinang (1), Bau Lama (1), Seringgok (1) dan Jambusan (2).

Oleh NUR AIN OTSMAN

See author's posts


Aduan berkaitan perkhidmatan telekomunikasi meningkat

LANGKAWI: Perubahan cara penggunaan perkhidmatan telekomunikasi oleh pengguna menyebabkan jumlah aduan berkaitan perkhidmatan yang diterima Suruhanjaya Komunikasi dan Multimedia Malaysia (MCMC) meningkat pada waktu ini.

Pengerusi MCMC Datuk Dr Fadhlullah Suhaimi Abdul Malek berkata, kebanyakan aduan juga bukan lagi berkaitan liputan internet seperti sebelum ini sebaliknya, menjurus kepada kualiti perkhidmatan ditawarkan oleh pembekal perkhidmatan telekomunikasi.

“Kita pantau bilangan aduan yang diterima sebagai contoh sewaktu kita ada PKP (Perintah Kawalan Pergerakan) dahulu, penggunaan internet terlalu tinggi maka aduan juga tinggi dan apabila kita melaksanakan Pelan Jalinan Digital Negara (Jendela) aduan itu berkurangan.

“Sekarang aduan meningkat balik dan kita lihat kenapa aduan meningkat, kerana cara penggunaan pengguna berubah yang mana kalau dahulu pengguna mungkin hanya memerlukan 1 Megabit sesaat (Mbps) tetapi sekarang mereka perlukan lebih daripada itu untuk menggunakan aplikasi tertentu di telefon pintar,” katanya kepada pemberita ketika ditemui pada program Hari Bersama Pelanggan anjuran MCMC di sini semalam.

Beliau berkata pada bulan lepas, MCMC menerima sekitar 4,000 aduan berkaitan perkhidmatan telekomunikasi berbanding kira-kira 30,000 aduan sewaktu negara dalam tempoh PKP.

Beliau berkata bagi memastikan pengguna mendapat perkhidmatan telekomunikasi memuaskan, MCMC menetapkan tahap kualiti berkala untuk kelajuan internet berdasarkan purata keperluan semasa pengguna.

Sementara itu, Fadhlullah Suhaimi berkata MCMC mengadakan siri jelajah Hari Bersama Pelanggan di seluruh negara bagi mencari penyelesaian kepada masalah telekomunikasi dihadapi pengguna.

Beliau berkata, program itu dilaksanakan dengan kerjasama pihak penyedia perkhidmatan telekomunikasi sebagai platform untuk memberi kualiti pengalaman dan perkhidmatan telekomunikasi yang lebih baik kepada pengguna.

“Program hari ini adalah yang pertama kita mulakan di Langkawi dan kita sasarkan untuk mengadakan lebih kurang 30 program sama seluruh negara dan di setiap negeri mungkin diadakan satu program jika negeri kecil tapi bagi negeri besar mungkin kita adakan dua hingga lima program,” katanya.

Tambah beliau, segala rintihan diluahkan pengguna akan membantu pihak MCMC dan penyedia perkhidmatan untuk menambah baik serta mempertingkatkan respons terhadap isu-isu berbangkit dengan lebih efisien. – Bernama

See author's posts


Ngiling Tikai eratkan perpaduan warga kerja

NGILING TIKAI… Datu Junaidi Reduan menggulung tikar sebagai simbolik upacara ‘Ngiling Tikai’

KUCHING: Upacara ‘Ngiling Tikai’ sempena penutupan perayaan Hari Gawai Dayak merupakan salah satu contoh terbaik dalam usaha untuk mengeratkan semangat perpaduan dalam kalangan warga kerja.

Datuk Bandar Dewan Bandaraya Kuching Utara (DBKU), Datu Junaidi Reduan berkata, sambutan Hari Gawai Dayak juga penting seperti perayaan lain di Malaysia kerana ia dapat membina satu jati diri sesebuah etnik.

“Semua pihak memainkan peranan yang signifikan dalam mengekalkan semangat toleransi dan sikap saling hormat-menghormati terutamanya warga kerja DBKU.

“Ini merupakan kunci kepada perpaduan yang menjadi amalan dan sikap toleransi antara satu sama lain. Saya percaya sambutan seperti ini juga dapat membantu untuk membentuk semangat kerja secara berpasukan tanpa mengira kaum, bangsa dan agama,” katanya.

Beliau berkata demikian pada Majlis Ngiling Tikai DBKU di sini, baru-baru ini.

Menjelas lanjut, kemakmuran dan kestabilan negara di Malaysia pada hari ini juga adalah hasil semangat kerjasama daripada semua kaum.

“Ini adalah kunci kepada perpaduan yang menjadi amalan dan sikap toleransi antara satu sama lain.

“Ia juga terbukti melalui kesungguhan dan komitmen dalam menjayakan persembahan kebudayaan, pakaian dan pertuturan sesama anda dan ianya adalah amat mengkagumkan,” tambahnya.

Oleh RYNNA SHA’ERRA

See author's posts


Tampung 30 peratus permintaan negara

KUALA LUMPUR: Usaha penyelidikan klon pisang FGV Holdings Bhd (FGV) nampaknya bakal membuahkan hasil apabila ia dijangka menampung kira-kira 30 peratus daripada permintaan negara terhadap buah tersebut menjelang 2021.

Ketua Pegawai Eksekutif Kumpulannya, Datuk Haris Fadzilah Hassan berkata, Pusat Inovasi FGV di Bandar Enstek, Negeri Sembilan telah menghasilkan pelbagai klon pisang sejak 2004, dengan pengeluaran bermula pada 2007 bagi memenuhi permintaan terhadap tanaman selingan semasa penanaman semula kelapa sawit dan pengusaha tanaman pisang di negara ini.

Ia kini menyasar satu juta klon pisang pada 2021, peningkatan 100 peratus daripada pengeluaran sekarang bagi menampung permintaan pasaran khusus terhadap pisang segar dan industri makanan berasaskan pisang.

“Ini sejajar dengan langkah strategik FV untuk mengembangkan inisiatif Perladangan Bersepadunya dan pada masa yang sama meningkatkan pengeluaran pisang tempatan dengan sasaran 50 peratus bahagian pasaran atau bersamaan dengan 1.7 juta anak benih menjelang 2022 yang seterusnya akan menambah baik mata pencarian pengusaha tanaman pisang di Malaysia,” kata Haris.

Anak benih klon pisang FGV terbukti berkualiti tinggi dengan lebih enam juga ramet (klon individu) pisang berangan telah terjual antara 2007 hingga Julai 2020, menjadikan FGV salah satu daripada pengeluar anak benih klon pisang terbesar di Malaysia, katanya dalam satu kenyataan semalam.

Jenis pisang yang paling mendapat permintaan daripada pengusaha tempatan adalah berangan dan ketika ini FGV menghasilkan 850,000 ramet setiap tahun. Tanaman induk klon pisang berangan FGV diperakui oleh Jabatan Pertanian di bawah Skim Pengesahan Bahan Penanaman.

Anak benih klon pisang yang dihasilkan FGV bebas penyakit, mempunyai pertumbuhan seragam dan boleh menghasilkan hasil lebih awal, katanya.

Anak benih klon pisang FGV yang termasuk pisang tanduk, lang, nipah, nangka, rastali, mas dan lemak manis boleh dibeli secara pukal di lima nurseri dan cawangannya di Bandar Enstek (Negeri Sembilan), Trolak (Perak), Jerantut (Pahang), Bukit Tongkat (Johor), dan Lahad Datu (Sabah). Anak benih itu juga dijual secara dalam talian menerusi Shopee di bawah FGV Agri Services Sdn Bhd.

Susulan kejayaan ini, FGV kini membangunkan bahan penanaman klon bagi tanaman bernilai tinggi lain seperti nanas, buluh, vanila dan tanaman akuatik bagi menampung permintaan tinggi pasaran.- Bernama

See author's posts


Juara milik Saratok FA

• LIGA BETONG 2022

DUA jaringan daripada penyerang, Sheed Owairan berjaya membantu skuad Saratok FA menjulang kejuaraan Liga Betong 2022 dalam aksi perlawanan akhir menentang Hermanos FC yang berlangsung di Kompleks Sukan Betong semalam.

Dua jaringan tersebut terhasil pada minit ke-26 menerusi sepakan penalti dan minit ke-90 (+3) sekaligus mencipta sejarah tersendiri skuad bimbingan Awang Jobli Awang Bidin itu membawa pulang piala Liga Betong buat julung kalinya.

Awang Jobli menyifatkan kejayaan pasukannya merangkul gelaran juara Liga Betong musim ini adalah berkat usaha keras pemain serta bermain dalam satu pasukan.

“Satu aspek yang dapat saya saksikan ialah peningkatan para pemain kami pada saingan ini terutamanya dari segi kemahiran individu dan mereka bermain sebagai satu pasukan.

“Saingan yang begitu hebat yang diberikan oleh pasukan-pasukan yang bertanding terutamanya Hermanos FC, seakan-akan tidak mahu mengalah, dan akhirnya kami dinobatkan sebagai juara baharu bagi musim ini,” katanya.

Dalam pada itu, Pengurus Saratok FA, Mohd Faiz Wahi menyifatkan betapa penat lelah dilaburkannya selama membentuk pasukan itu sekali gus memastikannya berada pada kondisi cemerlang ketika ini tidak sia-sia.

“Satu permulaan baik bagi kami musim ini dengan kejayaan meraih juara Liga Betong 2022 buat kali pertama, dan selepas ini kita akan fokus kepada saingan Piala Timbalan Premier Sarawak yang dijangka bermula minggu depan,” ujarnya.

Dengan kejuaraan itu, Saratok FA membawa pulang hadiah wang tunai RM3,000, piala beserta pingat, manakala hadiah wang tunai RM2,000 selain pingat diterima Hermanos FC selaku naib juara.

Majlis penyampaian hadiah disempurnakan Setiausaha Politik kepada Premier Sarawak, Dr Richard Rapu mewakili Timbalan Menteri Belia, Sukan Dan Pembangunan Usahawan Sarawak, Datuk Gerald Rentap Jabu yang juga Ahli Dewan Undangan Negeri (ADUN) Layar.

Oleh ADI SAFARMAN

See author's posts


‘Emart 916 Member Day’ pada 16 September ini

KUCHING: Berita gembira buat semua ahli pasar raya Emart. Pada 16 September 2020 (Rabu),  Kumpulan Pasar Raya Emart akan menganjurkan ‘Emart 916 Member Day’ di seluruh cawangan pasar raya Emart.

Sejak tahun 2015, 16 September telah menjadi satu tarikh keramat buat Emart yang sangat terkenal sebagai Hari Keahlian Emart 916.

Pada hari tersebut, pelanggan terutamanya ahli Emart pasti akan rambang mata dengan promosi serta tawaran hebat yang akan disajikan.

Aktiviti dan permainan yang penuh dengan hiburan, hadiah premium menanti untuk diberikan. Semua ini telah disediakan secara eksklusif untuk dinikmati oleh ahli-ahli Emart.

Emart sentiasa komited untuk memberikan perkhidmatan yang cemerlang kepada para pelanggan kerana mengutamakan pelanggan.

“Sebagai usaha untuk komitmen kami, kami akan memanjangkan waktu perniagaan kami pada ‘Emart 916 Member Day’.

“Kami akan memulakan masa operasi bermula 7.00 pagi di cawangan Emart Batu Niah, Tabuan Jaya, Matang, Demak Laut dan Sukma Ria.

“Sementara di cawangan Emart Tudan, Riam dan  Bintulu akan memulakan operasi pada 8.00 pagi, 16 September ini.

“Kecuali Emart Batu Kawa akan beroperasi bermula 6.00 pagi hingga 12.00 tengah malam, manakala aktiviti lain akan bermula 7.00 pagi,” jelas kenyataan yang dikeluarkan oleh Emart.

Pada masa yang sama, Sarawak Pay memberikan pulangan tunai khas kepada semua Pembeli Emart yang melakukan transaksi menggunakan Aplikasi Pay Sarawak pada ‘Emart 916 Member Day’ (16 September 2020).

Untuk memeriahkan lagi, Emart menawarkan pembelian satu percuma dan satu aiskrim percuma pada 16 September 2020 di cawangan Emart Tabuan Jaya, Batu Kawa, Matang, Demak Laut, Tudan, Riam, Batu Niah dan Bintulu.

Pada 16 September, Emart telah menyediakan lebih daripada 6,000 ganjaran untuk pelanggan utama tahunan.

Beberapa hari sebelum ‘Emart 916 Member Day’, Pelanggan Utama Tahunan akan  menerima kod khas melalui SMS, mereka perlu pergi ke Emart yang berkaitan dan menunjukkan kod khas untuk menebus hadiah mereka!

Berikutan dengan prosedur operasi standard (SOP), acara Ballon Drop digantikan dengan Cabutan Bertuah ‘Emart 916 Member Day’.

Pelanggan dijemput untuk terus mengikuti laman facebook Emart untuk sesi cabutan bertuah pada 9.16 malam selepas membeli-belah.

Untuk menyertai cabutan bertuah tersebut, ahli dikehendaki membelanjakan RM91.60 ke atas dalam satu resit untuk kelayakan tersebut.

Sebagai Ahli Emart, anda mungkin boleh menikmati 5 kali ganda mata keahlian, semasa anda membeli-belah di Emart pada ‘Emart 916 Member Day’.

Daftarkan diri anda sebagai Ahli Emart, bermula 12 hingga 16 September 2020, semua pendaftaran ahli dan pembaharuan keahlian berhak mendapat 300 mata percuma.

Untuk mengelakkan barisan panjang, Pembaharuan dan Pendaftaran Keahlian kini boleh dilakukan dalam talian di kaunter Emart.

Untuk Pembaharuan Keahlian, pembeli boleh log masuk ke https://member.emart.my/renew. Orang ramai boleh melayari https://member.emart.my/register untuk menjadi ahli baru.

Penebusan Mata Khas ditawarkan kepada semua Ahli Emart Aktif, ahli dapat menebus Baucar Tunai Emart RM 5 dengan harga serendah 399 mata ahli sahaja, yang mana hari biasa akan berharga 495 mata ahli. Penebusan ini telah dilanjutkan hingga 5 hari, dari 12 hingga 16 September 2020.

Baucar diskaun RM3 percuma di cawangan Tabuan Jaya, Batu Kawa, Matang, Tudan dan Riam pada 16 September 2020 dengan setiap pembelian RM 91.60.

Baucar ini boleh digunakan untuk gerai terpilih. Semua promosi ini hanya untuk Ahli Emart dan sah pada 16 September 2020 sahaja.

See author's posts


Separuh kos kuarantin pelajar ditanggung penaja

PUTRAJAYA: Separuh kos kuarantin di hotel bagi pelajar  tajaan di luar negara yang telah tamat pengajian perlu ditanggung oleh pihak penaja setelah mereka pulang ke tanah air mulai 1 Jun ini.

Menteri Kanan (Kluster Keselamatan) Datuk Seri Ismail Sabri Yaakob berkata, 50 peratus caj kuarantin itu akan ditanggung oleh kerajaan manakala 50 peratus lagi akan ditanggung penaja.

“Pelajar yang tamat tempoh (pengajian) ini ada ditaja oleh agensi kerajaan dan juga JPA (Jabatan Perkhidmatan Awam), ramai mohon supaya mereka ini dikecualikan (caj hotel).

“Kita telahpun bersetuju untuk penaja tanggung (separuh) dan ibu bapa tidak perlu bimbang,” katanya pada sidang media harian perkembangan terkini Perintah Kawalan Pergerakan Bersyarat (PKPB) di sini semalam.

Ismail Sabri berkata, setakat ini kira-kira 18,000 rakyat Malaysia di luar negara yang mendaftar permohonan secara dalam talian  dan menandatangani surat aku janji pembayaran 50 peratus caj hotel bagi kuarantin wajib selama 14 hari setelah kembali ke Malaysia.

Beliau berkata, sebahagian besar daripada jumlah itu ialah pelajar yang telah tamat tempoh belajar dan tidak perlu lagi berada di luar negara.

Sementara itu, Ismail Sabri  berkata tiada keperluan untuk kerajaan melakukan saringan pengesanan Covid-19 ke atas pelajar antarabangsa di universiti tempatan.

“Hanya kalau ada kes di universiti tersebut, maka kita akan mengasingkan mereka untuk dirawat tetapi setakat ini tiada lagi kes melibatkan pelajar asing di universiti (tempatan),” katanya.

Ditanya mengenai aplikasi pengesanan kontak Covis-19 yang dilaksanakan beberapa kerajaan negeri termasuklah PgCare di Pulau Pinang, SELangkah (Selangor) dan Jejak Johor (Johor), beliau berkata tiada halangan untuk mana-mana negeri untuk mewujudkan aplikasi mereka sendiri.

Jelasnya, orang ramai juga tidak dihalang untuk memuat turun aplikasi berkenaan memandangkan kemungkinan peranan dan tujuannya adalah berbeza.

“Untuk kerajaan Persekutuan sendiri ada tiga aplikasi iaitu MySejahtera, MyTrace dan Gerak Malaysia. Aplikasi Gerak Malaysia ini kita akan gunakan nanti bagi mendapatkan QR Code supaya bila ke pusat beli-belah atau restoran, mereka tak perlu lagi tulis nama dan nombor telefon.

“Ini kerana ramai yang takut dan bimbang nak tulis nama mereka. Jadi, saya galakkan orang ramai supaya muat turun aplikasi-aplikasi yang diwujudkan kerajaan Persekutuan,” katanya.

Dalam pada itu, Ismail Sabri mengingatkan rakyat agar patuh kepada nasihat yang diberikan anggota Jabatan Sukarelawan Malaysia (Rela) kerana mereka juga membantu Polis Diraja Malaysia (PDRM) bagi memastikan kepatuhan rakyat pada SOP yang ditetapkan kerajaan.

Beliau berkata, peranan Rela sama seperti Angkatan Tentera Malaysia (ATM) untuk memantau kepatuhan orang ramai, dan sekiranya ingkar, mereka boleh memaklumkan kepada PDRM untuk diambil tindakan.

“Saya mahu selepas ini ketua-ketua komuniti seperti ketua kampung, tok penghulu dan pengerusi masjid juga perlu menjadi barisan hadapan untuk memastikan pematuhan komuniti di bawah penjagaan mereka.

“Mereka ini juga tidak mempunyai kuasa untuk menangkap tetapi tugas mereka untuk menjaga rakyat dan membantu polis,” katanya. – BERNAMA

See author's posts


Menjejaki Hakikat Makna Puisi

Oleh: Dilah Tuah

DALAM dunia kepenyairan, pemilihan kata dalam puisi sangat penting kerana setiap kata memiliki makna dan konotasi yang dapat memberikan pengaruh dan pesan kepada pembaca. Hal ini dikatakan sedemikian kerana puisi merupakan salah satu genre sastera yang sangat kuat dalam mempengaruhi fikiran, perasaan, dan tindakan manusia. Kekuatan puisi terletak pada kemampuannya untuk mengekspresikan perasaan dan pengalaman manusia melalui kata-kata yang indah dan bermakna. Di sisi yang lain, puisi dapat memberikan pengalaman estetika yang mendalam dan memperdalam pemahaman manusia tentang dunia dan diri mereka sendiri. Justeru, penggunaan kata-kata yang tepat mampu menciptakan nuansa dan suasana yang diinginkan dalam sesebuah puisi, serta meningkatkan keindahan dan nilai estetika dalam sesebuah karya. Walaupun begitu, bukan mudah untuk memadankan kata dengan makna yang diinginkan. Proses ini sulit serta memakan masa yang panjang.

Sasterawan Negara Baha Zain dalam Jalan Desa Ke Kota (2015) pernah mengungkapkan bahawa betapa susah menemukan makna dengan kata, demikian payah menyalut budi dengan bahasa. Petikan tersebut merupakan sebahagian daripada rangkap puisi beliau yang berjudul “Bahasa” (1980) yang menyentuh tentang kesukaran dalam memadankan makna dengan kata, khususnya dalam genre puisi. Sebagai penyair besar, ternyata Baha Zain turut melalui fasa kesukaran dalam membangkitkan makna khususnya pada kata yang terbina dalam diksi puisi. Hal ini disebabkan puisi bukan sekadar susunan kata-kata indah yang mampu mempesonakan pembaca, namun harus berupaya mengapungkan seribu makna dalam ruangan puisi yang terbatas sifatnya.

Mary Oliver (1994) dalam bahagian pengenalan bukunya yang berjudul A Poetry Handbook turut menyatakan bahawa puisi ibarat sebatang sungai. Banyak suara mengembara di dalamnya, iaitu bermula dari pintalan kata, sebelum ia dialirkan ke lautan makna. Kendatipun begitu, tidak semua kata bersatu dengan makna. Di lautan makna yang luas, banyak kata-kata penyair pecah dan hilang dibadai ombak keliru pembaca. Dalam erti kata mudah, penghasilan puisi memerlukan binaan diksi yang padat dan kuat. Puisi tidak dibina secara semberono, kerana penciptaan puisi membawa bersama kekuatan jiwa penyair yang kemudiannya disalurkan ke minda dan jiwa pembaca. Justeru tidak hairan dalam Sauti: Poem of Healing (2021) yang diterbitkan oleh United Nation, puisi diperakui sebagai wadah yang mampu memberikan kesan terapeutik tinggi pada minda dan jiwa khalayak pembaca.

Daripada perbincangan di atas, dapat dikatakan bahawa puisi yang baik memerlukan pemadatan kata, pemilihan diksi yang tepat, mempunyai keindahan estetika serta mengandung nilai yang dapat membangunkan jiwa manusia. Di samping itu, keupayaan penyair mengadun pengalaman dengan diksi secara berkesan berupaya meninggalkan kepuasan dan kesan katarsis yang diinginkan oleh khalayak pembaca. Justeru, bagaimana seseorang penyair muda dapat berada pada tahap tersebut?

Semua ini dapat direalisasikan dengan kesungguhan dan ketekalan dalam berkarya. Membina sebuah wilayah kepenyairan yang sarat dengan nilai idiosinkrasi, memerlukan suatu proses yang panjang. Namun, penyair yang ikhlas, rajin dan berani menyambut teguran dan pembaikan (khususnya dalam ruangan Wadah Bahasa dan Sastera), akan lama berkalung di bingkai zaman.

Sehubungan itu, ulasan puisi ini akan membicarakan tiga buah puisi yang tersiar di ruangan ini pada minggu lepas. Dalam usaha melahirkan penyair besar, ruangan ini penting dalam membantu penyair muda untuk meningkatkan mutu pengkaryaan mereka. Tiga buah puisi yang akan dikupas ialah “Baju Dewasa” karya Farah Athirah, “Malam Bulan Lima Belas” karya Wan LS @ Wan Mahala Wan Ini dan “Pilu di Bahu” karya Mohd Hapizan. Bagi mewujudkan nilai bimbingan, ulasan ini dilakukan secara struktural serta berpandukan kepada pendekatan respons pembaca yang berperanan penting dalam memberikan tanggapan dan pemaknaan dalam sesebuah karya sastera.

Puisi pertama yang berjudul “Baju Dewasa” merupakan hasil nukilan Farah Athirah. Dari segi tema, puisi ini mengangkat citra kedewasaan yang ingin dicapai oleh penyair melalui metafora baju dewasa, jubah labuh dan kasut bertumit tinggi. Hal ini dikatakan sedemikian kerana penggunaan frasa jubah labuh dan kasut bertumit tinggi, mencerminkan citra kedewasaan yang ingin dicapai oleh penyair. Namun di sisi lain, penyair mengakui bahawa dirinya masih seorang kanak-kanak dan masih belum bersedia untuk menjadi dewasa. Perkara ini dapat diperhatikan pada rangkap kedua baris keempat hingga keenam iaitu /masih,/ tidak mampu untuk menyangkal/bahawa aku adalah seorang kanak/. Bingkisan penuh puisi ini seperti berikut.

terlalu besar untuk tubuhku yang kerdil,

corak batik berjela,

sedang aku masih menguja

kartun-kartun di kaca televisyen,

penuh dengan kata dan makna,

masih belum mampu untuk ku cakna.

kupadankan jubah labuh

bersama kasut bertumit tinggi,

masih,

tidak mampu untuk menyangkal

bahawa aku adalah seorang kanak.

Dari segi bentuk, puisi ini tidak sukar ditafsir kerana menggunakan bahasa seharian yang mudah diterjah maknanya. Selain itu, tidak terdapat penggunaan kata yang mempunyai makna berlapis dalam puisi ini, yang menuntut khalayak berfikir tentang apa yang ingin disampaikan oleh penyair. Bentuk puisi ini juga didapati polos serta banyak berkelintaran dalam ruangan peribadi penyair. Khalayak pasti tertanya-tanya, mengapa penyair tergesa-gesa ingin menjadi dewasa, sedangkan dalam rangkap kedua baris keenam puisi ini, penyair secara jelas mengakui bahawa dirinya masih seorang kanak-kanak.

Selain itu, terdapat beberapa baris yang prosaik sifatnya serta wajar dipadatkan agar bentuk puisi ini lebih kejap dan kukuh. Misalnya pada baris /Aku menyarungkan baju dewasa ke tubuhku,/ yang masih dapat dipadatkan lagi menjadi /aku menyarung baju dewasa/. Hal ini dikatakan sedemikian kerana kata ‘baju’ sememangnya disarungkan pada tubuh badan manusia. Secara keseluruhan, puisi ini baik walaupun terdapat beberapa bahagian yang memerlukan pemurnian.

Puisi seterusnya berjudul “Malam Bulan Lima Belas” karya Wan LS @ Wan Mahala Wan Ini hadir dalam empat rangkap yang seimbang bentuknya. Dari segi bentuk, puisi ini mengandungi lima baris dalam setiap rangkap. Bentuk sebegini hampir mendekati puisi ‘Quint’ atau ‘Cinquain’ yang diperkenalkan oleh penyair Amerika bernama Adelaide Crapsey pada awal abad ke-20. Bentuk ketara ‘Cinquain’ ialah baris pertama dan terakhir biasanya lebih pendek daripada baris-baris di tengahnya. Namun dalam puisi ini, bentuknya tidak sebegitu.

Dengan sekali pembacaan, pembaca sudah dapat menemui makna puisi ini, iaitu tentang pengalaman diri penyair pada malam bulan lima belas yang penuh kenangan. Dalam konteks alam, malam bulan lima belas sering kali dikaitkan dengan fenomena bulan penuh. Berbalik kepada puisi ini, setiap baris awal puisi ini dimulai dengan frasa / Di malam bulan lima belas/ kecuali pada rangkap keempat. Uniknya, setiap bait puisi ini menceritakan tentang masa lalu yang berbeza-beza, dari masa kanak-kanak yang penuh dengan keseronokan, sehinggalah ke masa remaja yang mula mengajar penyair untuk memahami diri serta memikirkan masa depan. Bingkisan penuh puisi ini seperti berikut:

Di malam bulan lima belas

terimbas sekurun kenangan

zaman kanak-kanak

main kejar-kejar di pintu senja

“kau kena sentuh, kau jadi.”

Di malam bulan lima belas

terimbas sekurun kenangan

zaman meniti batas remaja

mula memalu pada kaum hawa

belajar berbicara mengguna pena.

Di malam bulan lima belas

Terimbas sekurun kenangan

Menyelam alam dewasa

Sedayanya menyusun usaha

Idamkan hidup lebih selesa.

Di malam bulan lima belas

Kurenungi hakiki diri

Sezaman kisah silam kutinggalkan

Kini, telah kutemui impian

Aku bersyukur kepada tuhan.

Tidak dinafikan bahawa puisi sememangnya berperanan untuk menggambarkan ekspresi perasaan seorang penyair. Namun begitu, ia tidak seharusnya dinyatakan secara berterus terang. Hal ini kerana pemilihan diksi yang tepat dapat menunjukkan makna puisi yang lebih mendalam serta mampu menghasilkan respons atau tafsiran yang berbeza bagi setiap pembaca. Membaca empat rangkap puisi di atas, seperti membaca luahan rasa hati penyair tentang kenangan dan kedewasaan. Adakah salah menaratifkan pengalaman dan kenangan lewat puisi? Tentu sekali tidak salah, namun penyataan diri yang berlebihan tidak berupaya membantu penyair merintis gagasan dan pemikiran yang lebih besar dalam dunia kepenyairan.

Selain itu, terdapat pilihan diksi dalam puisi ini yang memerlukan pemurnian. Misalnya pada frasa /Terimbas sekurun kenangan/ yang terlalu bombastik sifatnya. Hal ini dikatakan sedemikian kerana kata ‘sekurun’ membawa makna jangka masa seratus tahun. Tentu sahaja garis masa ini terlalu lama. Justeru dicadangkan agar baris tersebut dimurnikan menjadi /Di malam bulan lima belas/ kuterimbas kenangan/. Contoh terbaik dalam binaan diksi bagi puisi ini dapat diperhatikan pada rangkap keempat baris pertama dan kedua iaitu /di malam bulan lima belas / kurenungi hakiki diri/.

Puisi terakhir berjudul “Pilu Di Bahu” karya Mohd Hapizan tampil dalam satu rangkap yang padat binaan diksinya. Walaupun puisi ini ringkas, namun ia berupaya mengocak jiwa pembaca untuk menyelam ke dasar makna yang lebih dalam. Dari segi makna, puisi ini tentang kepiluan, kenangan, kesedihan dan bebanan yang dihadapi oleh penyair dalam kehidupan. Bingkisan penuh puisi ini seperti berikut:

Sebakul pilu di bahu

Yang kupikul selalu

Sudah menjadi kebiasaanku.

Diteman malam,

Ketika sukma berkocak-kocak

Yang akhirnya banjir kelopak mata.

Walaupun puisi ini sarat dengan pemerian keperibadian penyair, namun ia tidak berkelintaran dalam jagat diri penyair sahaja. Hal ini kerana setiap manusia pasti pernah ‘memikul pilu’ serta ‘banjir di kelopak mata’ dalam menempuhi ranjau kehidupan yang mencabar. Dalam puisi, persoalan kesedihan, kepiluan dan bebanan dalam kehidupan merupakan sesuatu yang klise. Kendatipun begitu, dalam puisi ini penyair didapati berjaya menimbulkan kesan estetika serta membangkitkan perasaan dan emosi pembaca. Semoga bentuk dan gaya sebegini sentiasa ditambah baik oleh penyair dalam penciptaan puisi-puisi yang lain pada masa akan datang.

Berpandukan perbincangan di atas, jelas ketiga-tiga puisi yang tersiar di ruangan ini pada minggu lepas mempunyai kekuatan dan kelemahan yang tersendiri. Pun begitu, segala teguran dan pandangan di ruangan ini bukan bersifat mutlak kerana setiap pembaca mempunyai cara fikir dan pentafsiran yang tersendiri. Namun yang lebih penting, sematkan iltizam dan kesungguhan untuk terus belajar menenun kata menjadi diksi yang indah.  Hal ini penting kerana puisi yang baik adalah karya seni yang mampu menggugah perasaan dan emosi pembacanya, memberikan nilai estetika yang tinggi, dan memiliki kemampuan untuk menyampaikan pesan atau idea dengan cara yang unik dan kreatif. Teruskan berkarya!

See author's posts


Thailand tingkatkan pengesanan kontak

BANGKOK: Thailand meningkatkan pengesanan kontak di wilayah utara Tak, selepas seorang kanak-kanak Myanmar didapati positif Covid-19.

Kanak-kanak berusia dua tahun itu dan ibunya meninggalkan Mae Sot di Wilayah Tak ke Myawaddy, Myanmar pada 4 September.

Kanak-kanak itu didapati positif dalam saringan Covid-19, sementara keputusan ibunya negatif pada Ahad.

Ketua Pengarah Jabatan Kawalan Penyakit Dr Suwannachai Wattanayingcharoenchai, berkata pegawai kesihatan sedang meningkatkan pengesanan kontak untuk mengenal pasti mereka yang mungkin terdedah kepada kanak-kanak terbabit.

“Pegawai kesihatan sudah mengumpul sampel daripada 2,635 warga Thai dan warga asing di Mae Sot pada 8 dan 9 September. Setakat ini, tiada yang didapati positif dalam saringan Covid-19,” kata beliau dalam sidang akhbar, di sini hari ini.

Beliau berkata, mereka ialah kontak rapat dengan kanak-kanak itu akan dikenal pasti dan menjalani saringan Covid-19.

Thailand melaporkan sifar jangkitan tempatan sejak pertengahan Mei sehingga 3 September lalu selepas seorang banduan yang tidak pernah ke luar negara, didapati positif dalam saringan Covid-19.

Sementara itu, Thailand melaporkan 10 kes baharu Covid-19 dan sifar kematian dalam tempoh 24 jam lalu, menjadikan jumlah keseluruhan kes 3,490 dan 58 kematian. – Bernama

See author's posts


93 permohonan BIK diluluskan

KUCHING: Sebanyak 93 permohonan Bantuan Ihsan Kematian (BIK) berjumlah RM3,000 daripada waris pemegang Kenyalang Gold Card (KGC) telah diluluskan setakat ini.

Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak Dato’ Sri Fatimah Abdullah berkata, sejak diperkenalkan pada tahun lepas sebanyak 180 permohonan telah diterima di seluruh negeri.

“Bantuan ini merupakan salah satu manfaat kepada pemegang KGC dimana jika ada kematian, waris boleh memohon bantuan.

“la diberikan kepada pemegang kad bukan pesara kerajaan atau yang tidak menerima bantuan daripada agensi lain,” katanya pada sidang media di Bangunan Baitulmakmur, di sini semalam.

Tambahnya, daripada jumlah BIK yang telah diluluskan, 14 adalah dari Bahagian Kuching, Serian(14), Betong(20), Bintulu(10), Miri(10) manakala selebihnya di bahagian lain.

“Setakat ini sebanyak 158, 242 permohonan KGC telah diterima dari seluruh negeri.

“Pemegang KGC menikmati kemudahan diskaun atau yuran percuma untuk barangan dan perkhidmatan yang ditawarkan oleh agensi kerajaan, pihak swasta dan pusat komersial yang menjadi rakan strategik KGC,” ujarnya.

BIK diberikan kepada pemegang kad bukan pesara kerajaan seperti nelayan, petani dan golongan B40 pendapatan isi rumah RM3,000 dan ke bawah sebulan.

la merupakan inisiatif kerajaan negeri bagi meningkatkan kesejahteraan dan kebajikan warga emas berumur 60 tahun dan ke atas di Sarawak.

Oleh Nur Ain Otsman

See author's posts


VAKSIN SINOVAC SAMPAI ESOK

KUCHING:  Sarawak akan menerima sebanyak 380,000 dos vaksin jenis Sinovac pada 9 Jun 2021 (Rabu), menurut Ketua Menteri Datuk Patinggi Abang Johari Tun Openg.

Dengan ketibaan vaksin itu maka usaha untuk mempercepatkan lagi proses vaksinasi dan mencapai imunisasi kelompok, katanya kepada media selepas mengadakan lawatan ke Pusat Pemberian Vaksin (PPV) AstraZeneca di Pusat Konvensyen Borneo Kuching (BCCK) semalam.

Daripada jumlah itu sebanyak 89,360 dos akan dihantar ke Pusat Kemahiran Belia Negara (PKBN) di Miri pada 10 Jun ini. sekali guas mencapai sasaran satu juta dos pada bulan Jun, selepas itu pada bulan Julai dan Ogos, tambahnya.

“Kita berharap mudah-mudahan semua akan diberi suntikan vaksin,” ujarnya.

Kerajaan Sarawak menggunakan pendekatan pendaftaran secara hibrid bagi memastikan rakyat di kawasan luar bandar tidak tercicir daripada mendapat suntikan vaksin Covid-19.

Kaedah pendaftaran secara hibrid ialah pendaftaran secara manual dengan Pejabat Daerah selain daripada pendaftaran melalui aplikasi MySejahtera bagi tujuan mempercepatkan Program Imunisasi Covid-19 Kebangsaan (PICK).

“Untuk kawasan luar bandar, jika mereka yang datang untuk mendapatkan vaksin walaupun nama mereka tiada dalam pendaftaran, kita tetap akan memberikan suntikan dan selepas itu barulah nama mereka akan didaftarkan di dalam data utama.

“Ini akan memudahkan mereka yang tinggal di kawasan luar bandar supaya mereka tidak perlu berulang-alik dan sekali gus akan mempercepatkan dan memperluaskan proses vaksinasi terutamanya di kawasan luar bandar,” katanya lagi, sambil menambah terdapat 1,400 penerima vaksin AstraZeneca yang dijalankan di BCCK dan Pusat Kemahiran Belia Negara (PKBN) semalam.

Terdapat 30,000 orang dari Sarawak yang telah berdaftar bagi mendapatkan vaksin AstraZeneca berkenaan, menurutnya.

“Kita berpuas hati dengan pelaksanaan proses vaksinasi di BCCK hari ini (semalam) yang melibatkan 1,000 penerima vaksin sukarela dan 400 di Miri.

“Jumlah ini akan terus meningkat kepada 3,000 dalam satu hari selepas ini untuk mempercepatkan PICK di negeri ini,” ujarnya.

Tambahnya lagi, beliau telah memberitahu wakil rakyat untuk membantu kerajaan bagi memenuhi sasaran imuniti kelompok pada bulan Ogos ini.

Turut hadir Timbalan Ketua Menteri Datuk Amar Douglas Uggah Embas dan Menteri Kerajaan Tempatan dan Perumahan Dato Sri Dr Sim Kui Hian.

End///

Caption 1: Ketua Menteri Datuk Patinggi Abang Johari Tun Openg beramah mesra dengan penerima vaksin di Pusat Pemberian Vaksin (PPV) AstraZeneca di Pusat Konvensyen Borneo Kuching (BCCK) semalam.

Caption 2: Ketua Menteri Datuk Patinggi Abang Johari Tun Openg diiringi oleh Datuk Amar Douglas Uggah Embas dan Dato Sri Dr Sim Kui Hian ketika mengadakan lawatan ke Pusat Pemberian Vaksin (PPV) AstraZeneca di Pusat Konvensyen Borneo Kuching (BCCK) semalam.

Caption 3&4: Ketua Menteri Datuk Patinggi Abang Johari Tun Openg ketika ditemui media selepas mengadakan lawatan ke Pusat Pemberian Vaksin (PPV) AstraZeneca di Pusat Konvensyen Borneo Kuching (BCCK) semalam.

Oleh JEAKQLEYN YACHO

See author's posts


Surau Darul Ikhlas siap November ini

MIRI : Projek pembinaan Surau Darul Ikhlas Kampung Senadin Jaya, Lutong bernilai RM600,000 di Senadin di sini, dijangka siap sepenuhnya pada  November ini.

Menteri Pengangkutan  yang juga merupakan Ahli Dewan Undangan Negeri (ADUN) Senadin Datuk Lee Kim Shin berkata kerja-kerja pembinaan dijalankan sejak 3 Mei tahun lalu kini telah 97 peratus siap.

“Apabila siap kelak, surau ini mampu menampung lebih ramai jemaah pada satu-satu masa.

“Ini disebabkan surau lama yang dibina pada tahun 1991 tidak dapat menampung jumlah penduduk di Kampung Senadin Jaya  yang semakin bertambah dan lokalitinya tidak sesuai kerana ruang parkir yang sempit,” katanya selepas meninjau projek pembinaan surau tersebut, semalam.

Lee berkata, surau baharu itu dibina atas permohonan Jawatankuasa Kemajuan dan Keselamatan Kampung (JKKK) dan Ahli Jawatankuasa Surau Darul Ikhlas yang dipohon melalui Jabatan Agama Islam (JAIS) Miri dan dengan bantuan beliau,  Kerajaan Sarawak memperuntukkan RM600,000 untuk tujuan pembinaan surau baharu itu.

Oleh Liong Chai Ling

See author's posts


LCDA sumbang RM2 juta untuk Tabung Bencana Negeri Sarawak

KUCHING: Lembaga Pembangunan dan Lindungan Tanah (LCDA) telah menyerahkan sumbangan bernilai RM2 juta kepada Ketua Menteri, Datuk Patinggi Abang Johari Tun Abang Openg untuk Tabung Bencana Negeri Sarawak di pejabat beliau, Wisma Bapa Malaysia.

Pengerusi LCDA Holdings Sdn Bhd, Tan Sri Datuk Amar Haji Abdul Aziz Haji Hussain telah menyerahkan cek berkenaan kepada Datuk Patinggi Abang Johari Tun Openg bagi membantu Kerajaan Sarawak dalam menguruskan pandemik Covid-19.

See author's posts


Kertas siasatan projek rundingan terus belum buka

MELAKA: Suruhanjaya Pencegahan Rasuah Malaysia (SPRM) setakat ini belum membuka kertas siasatan berhubung 101 projek rundingan terus yang diluluskan di bawah pentadbiran Pakatan Harapan (PH), kata Ketua Pesuruhjayanya Datuk Seri Azam Baki.

Beliau berkata, pihak SPRM masih membuat analisis terhadap kesemua projek berkenaan sama ada ia mempunyai unsur rasuah atau sebaliknya.

“Di bawah amalan Perbendaharaan, ada tiga kaedah untuk mengeluarkan tender bagi sesuatu projek dan salah satunya adalah secara rundingan terus.

“Kita sekarang sedang melihat dan mengkaji senarai syarikat yang menerima projek-projek berkenaan dan menilai sama ada terdapat unsur rasuah ataupun tidak dalam rundingan tersebut,” katanya.

Beliau berkata demikian pada sesi soal jawab bersempena Program Cakna Rasuah:SPRM Bersama Media Zon Selatan di sini, hari ini.

Pada 24 Ogos lepas, Menteri Kewangan Tengku Datuk Seri Zafrul Tengku Abdul Aziz di Dewan Rakyat mendedahkan bahawa pentadbiran negara ketika diterajui PH selama 22 bulan, meluluskan 101 projek atau perolehan kerajaan bernilai RM6.61 bilion secara rundingan terus.

Dalam perkembangan lain, Azam berkata sejak 2015 hingga Ogos 2020, sebanyak 1,196 maklumat telah diterima oleh SPRM Melaka berhubung rasuah dan salah guna kuasa yang dilaporkan oleh orang awam.

Beliau berkata, daripada jumlah berkenaan, sebanyak 427 fail telah dibuka dan 119 penjawat awam telah ditangkap dan didakwa di mahkamah atas kesalahan menyalahgunakan kedudukan untuk memperoleh suapan. – Bernama

See author's posts


Bujang Berani Iban II

Tusun Ke-50

Iban Trackers & Border Scouts  maya Konfrontasi Indonesia-Malaysia 1962-1966

DUA hari udah kayau ngenyit sedadu Gurkha nya, kena 3 Oktober 1963, bala sedadu Police Field Force begulai enggau Malaysian Rangers mujur munuh 16 iku agi sedadu Indonesia maya ti betempuh dalam kampung. Sehari udah nya kena 4 Oktober 1963, kayau sedadu Malaysia mujur bebalas lalu munuh 10 iku agi sedadu TNI Indonesia.

PERANG BEDARAH LONG JAWI

Perang bedarah Long Jawi endang tebilang  agi dikeingatka rayat Sarawak datai ke sehari tu. Nya mih keterubah kayau besai sedau Indonesia ti betuaika Lieutenant Mulyono Soerjowardojo ari menua Nangabadan di Kalimantan taun nya. Taja sedadu TNI Indonesia ti dibantu Komunis PARAKU-PGRS mujur ngalahka palan Borders Scouts di menua Orang Ulu nya, sida tetap alah dalam kayau lus udah nya.  Sida ti nyengala ditemu mati iya nya 52 iku. Sida ti bukai balat bakal lalu mati  merinsa dua tiga hari udah nya. Nadai seiku sedadu PARAKU tauka sedadu Indonesia mujur mulaika diri datai di tanah Kalimantan. Nya mih upah mensia ti berani dulu mungkar nanjar orang bukai.

Ari tanah Sarawak, Malaysia, sida ti mati berani ba Long Jawi nya 11 iku sedadu Borders Scouts, seiku Gurkha, seiku Police Field Force mati berani. Kenu ku Captain Ben Ellis (1964), munsuh ari Indonesia nya endang udah dua hari belalai di menua nya tang enda ditemu bala Borders Scouts. Ubang Kasau nya seiku ari Borders Scouts ti selamat ari kayau munsuh maya nya tang udah parai tuai taun 2006.

Nya mih, lansa Perang Long Jawi maya Konfrontasyen Indonesia-Malaysia 1963. Ari cherita pandak nya, nama ‘moral of the story’ ti patut nyadi ke ajar, teladan tauka pesan ngagai bansa Dayak bansa Iban di Sarawak?

OPS CLARET-SAS AUSTRALIA, NEW ZEALAND

Australia enggau New Zealand ti meruan betuaika Perintah Raja British Queen Elizabeth II tebilang nguna sedadu Border Scouts / Iban Trackers nyadi pengiring sereta penyidi bekau munsuh.

CLARET nya nama kod operasyen ti diatur Sedadu British ti betuaika Major Jeneral Walter Walker berengkah ari Julai  1964 ngagai 966  jeman  Perang  Indonesia-Malaysia. Operasyen tu ngembuan sedadu “Special forces” ti ngayau munsuh ke deka meluggang garis menua Sarawak tauka  Sabah. Tuju raban sedadu tu iya nya ngiga sereta meratika munsuh ari sedadu Indonesia ti deka ngayau menua Sarawak enggau Sabah. Tanggung pengawa sedadu dalam CLARET iya nya ngumpul informasyen lalu nyerang  munsuh. Raban sedadu ti begempung nyereta operasyen tu iya nya sedadu menua Australia, British Gurkha sereta New Zealand  ti tebilang ngembuan ‘The World Best Iban Trackers” maya nya.

Sedadu Raja British bisi tujuh batalion ti ngembuan  sedadu Gurkha nambahka dua batalion Police Field Force enggau 1,500 Border Scouts. Genap batalion bisi siti seksyen Skuad Sedadu Mortar 3 sereta  senapang Amalite AR  ti bejalaika pengawa nginau kandang garis menua Kalimantan- Sarawak. Suah mega bala sedadu nya  diulur ngena tali ari bilun helikopter enti nadai padang endur terengkah. Enti gaya bisi bekau munsuh ari Indonesia nya tama menua Sarawak bala Border Scouts tauka Iban Trackers diasuh nyidi bekau munsuh nya.

Sedadu ari skuad ‘Special Air Service’ (SAS) semampai begunaka Border Scouts Sarawak mantu sida maya ti nginau musuh. Amat sedadu Iban, Dayak nya ukai sedadu ti chukup latih tang sida nya ngembuan penemu enggau pengelandik nyidi bekau munsuh dalam babas kampung. Sedadu Gurkha British mega begunaka Border Scouts lalu diberi tanggung pengawa ngelatih sida.

Taun 1964 sedadu skuad SAS bulih pemendar melunggang garis menua Kalimantan-Sarawak; lalu disebut CLARET Operations. Terubah iya, pengawa nginau munsuh disekat semina tiga kilometer aja ke sepiak garis menua nya, tang udah nya lebih 20 kilmeter. Raban SAS semina empat iku aja ti diberi tanggung pengawa baka komando deka nentuka endur ti bisi genturung pendiau rayat sereta  palan tauka kem sedadu munsuh. Enti ulih diseliahka, skuad SAS ti beraban mimit   enda nyerang munsuh ti dipeda sida dulu ambika sida ulih bepadah lalu ngayau munsuh ti udah dipeda sida nya bebala mayuh.

Seiti ari kayau keterubah Operasyen CLARET  iya nya maya bulan Ogos 1964  ti  dipelajaika sedadu British 1/2 Gurkha Rifles ti bepalan di Bagi Menua Limbang, Sarawak. Nitihka pansik sedadu SAS begulai enggau Border Scouts, munsuh lama udah bepalan ba Nantakor di Kalimantan urung dua tia ribu ela penyauh ari  palan sedadu Gurkha nya. Kayau sedadu Gurkha nya mujur  munuh lalu muru munsuh ari kem sida nya.

Ba bulan Januari 1965, Sukarno mai menua Indonesia pansut ari gerempung Antarabansa (PBB, UN) lalu begempung enggau menua Komunis China “The People’s Republic of China”. Nya ti ngasuh iya makin berani nganjung sedadu iya ngayau ke Sarawak sereta Malaya (Malaysia).

PERANG SUNGAI KOEMBA

Kayau skuad SAS Australia keterubah ngelawa Kalimantan iya nya kena 24 Mei 1965 ti disereta dua pelatun, 5 enggau 11 Platun ari B Company ti bepalan di Bukit Knuckle di Serikin, Bau  begulai enggau seraban sedadu Borders Scouts / Iban Trackers. Kayau ti betuaika Major William Broderick bejalaika pengawa nginau munsuh ti dipelaba udah sedia ngaga pelin deka nyerang menua Bau, Sarawak.  Maya ti nginau nebing Sungai Koemba di Kalimantan, sida bisi tetmuka bekau munsuh. Pagi  26 Mei 1965 seraban empat iku sedadu SAS ti betuaika Lieutenant Patrick Beale tetemuka seraban sedadu Indonesia enda jauh ari sida empat nya. Bala munsuh nya dipelabaka endang bepalan enda jauh ari nya, kelai sida chapuh munyi bejaku lalu nimbak utai, engka jelu kampung, kini? Sida enda nemu diri ti dikemataka bala sedadu SAS Australia nya.

Pagi hari siti, Major Broderick mai bala sedadu iya pindah ke baruh bukit ambika ulih ngaga palan ti tegap agi. Maya nya mega iya ngasuh Lt Beale mai  5 Pelatun sedadu mansang semak agi ngagai palan munuh. Sida mai senyata empat iti 7.62 mm L4A4  “Bren light machine-guns”. Enda lama udah nya sedadu SAS Australia nya tetemuka jalai mensia enda jauh ari tebing Sungai Koemba nya. Maya nya sida bisi ninga munyi nyawa mensia bejaku. Ngasaika munsuh makin semak Lt Beale mechahka pelatun iya ngagai dua raban. Seraban meratika jalai ngena dua iti  Bren Gun. Seraban da agi ngipa ba tanjung sungai nya. Maya nya Private Lawrence  Jackson diasuh nyadi senteri sepiak kanan lalu meratika penatai munsuh

Chun-chun pukul 11:32 pagi, udah ti tembu ngatur endur diri urung 40 minit, sedadu SAS nya ninga bunyi injin sepit datai ari ili. Dua buah langkan pemesai 10-kaki ti beinjin pan datai semak-sesemak. Sebuah perau langkan nya ngundan lima iku sedadu Indonesia ti ngena uniform sereta disikap ngena senyata. Siku ari sida nya, Orang Putih ti dipelabaka Paderi bansa Belanda. Perahu munsuh pan nyau semak kurang ari 35 meter, Pelatun  Lt Beale  pan  merejin munsuh nya ngena Bren Gun enggau senyata automatik. Sebuah perahu karam, sebuah da anyut  nadai  orang nepan dalam nya. Dua iku munsuh dipeda nyemerai ke tebing tang mati ditimbak baka sida lapan iku ke bukai nya mega. Dua buah perahu da ti entudi pan datai. Perau ketiga diperejin Private Jackson lalu munuh kesemua lima iku munsuh dalam perau beinjin sepit nya. Perau keempat berumban sangkai ke tebing tang  lalu diserang Jackson ngena dua igi bom tangan.

Enda lama udah nya urung 10 iku sedadu Indonesia ti udah sangkai nya malas serang SAS Australia. Lt Beale mai bala iya nyurutka diri  ambika ulih bepadah ngagai sida bukai dalam B Company nya.  Lemai nya semua sedadu Australia  selamat datai ba kem di Bukit Knuckle. Baka ke baru pulai mandi. Sida mujur bedengah enda kurang ari 15 iku munsuh. Malam nya Radio Indonesia naburka berita pasal 23 iku sedadu PRAKU / TNI Indonesia ti parai tegal ti enda sengaja ditimbak maya sida belatih di Sungai Koemba. Private Jackson diberi ‘Milatary Medal’ tegal pemerani iya maya perang nya. Lt Patrick Beale nerima ‘Military Cross’ tegal pemujur sereta pemerani iya nyadi tuai kayau mya nya.

(Betampung ba Tusun Ke-51  minggu nyin ila)

Nya mih lansa sejarah pun laya konfrontasi Indonesia-Malaysia, sebedau aku mai kita begulai enggau Bujang Berani Iban maya ti berambunka nyawa dalam perang nya. Sekeda artikel ti ditulis bansa bukai bisi limpang mimit lalu kekadang enda datai ba menalan.

Taja pia, artikel tu ukai ga tau nyadi kereban akademik ba sekula, semina tau nyadi kenang jerita tuai Iban aja. Enti nganti bansa bukai sigi enda, enti ukai kitai empu sapa; enti enda diatu kemaya?  Enti ‘diizin’ Petara cherita tu deka ditulis baru ba bup Bujang Berani Iban, Edisyen Kedua. Sebedau nya, manah amat enti bala bala pemacha ulih meri komen ‘kritikan’ ambika ulih diadu baru. Engka bala pemacha bisi tanya tauka deka ngirum gambar ti releven ngagai aku tau giga aku ba lumur WhatsApp tu: 013 8325146.

Oleh HARRY USUP UMBAR

See author's posts


P&P atas talian trend belajar era Covid-19

Pengajaran dan Pembelajaran (P&P) di Malaysia bahkan di seluruh dunia menerima kesan yang besar berikutan berlakunya pandemik Covid-19 terutamanya kepada Institut Pengajian Tinggi (IPT).

Banyak garis panduan yang telah dikeluarkan oleh pihak Kementerian Pengajian Tinggi (KPT), Agensi Kelayakan Malaysia (MQA) dan badan profesional lain dalam memberi fleksibiliti kepada pihak  Institusi Pendidikan Tinggi (IPT) agar P&P dapat dijalankan dengan lancar.

Oleh itu, kaedah P&P yang sedia ada di IPT Malaysia telah dinaik taraf kepada P&P secara dalam talian. Ia meliputi semua proses bermula dari merekod kehadiran pelajar sehingga pelaksanaan pentaksiran pelajar. Kehadiran pelajar boleh direkod sama ada secara segerak (synchronous) atau tidak segerak (asynchrounous) dengan menggunakan kaedah yang bersesuaian seperti penggunaan QR code, Google Form dan Microsoft Form.

Menurut Pensyarah Fakulti Sains dan Teknologi dari Universiti Sains Islam Malaysia (USIM), Dr. Mohd Hafiz Abu Hassan, pelaksanaan P&P boleh dilakukan menggunakan pelbagai platform sedia ada. Antaranya ialah MOOC, Open Educational Resources (OER), Flipped Classroom secara dalam talian serta kelas tutor secara maya yang menggunakan Big Blue Button dan Learning Management System (LMS). Pelantar ini juga mampu untuk merakam kehadiran pelajar melalui aktiviti-aktiviti yang dilakukan pelajar.

“Selain itu, pelaksanaan P&P dalam talian secara segerak boleh dilakukan dengan mengunakan Microsoft Teams, Webex, Facebook Live, Google Classroom, Google Meet, Zoom dan Skype For Business.

“Bagi pelaksanaan secara tidak segerak pula, boleh dilakukan dengan mengunakan Microsoft PowerPoint, Microsoft PowerPoint Recording, YouTube, Powtoon, Prezi, WeVideo, SoundCloud, Google Slides, Slideshare, Google Drive, Dropbox, Screencast-O-Matic, VideoScribe, sumber daripada Khan Academy, Edmodo, Google Classroom, Facebook, Instagram, Twitter, Pinterest dan Flickr.

“Sementara itu, pelaksanaan aktiviti P&P bersama pelajar boleh dilakukan dengan menggunakan Google Form, Microsoft Form, Padlet, Blendspace, Mentimeter, Flipgrid dan Mindmeister yangmana setiap alat bantuan P&P dalam talian boleh disemak di laman sesawang Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO).

Tambahnya, pelaksanaan penilaian dan pentaksiran dalam talian pula boleh dilaksanakan melalui pelbagai kaedah dan seharusnya berpandukan kaedah Outcome Based Education (OBE) dengan merujuk kepada Bloom’s Digital Taxonomy bagi membangunkan rubrik yang bersesuaian dengan keperluan kurikulum program.

“Pelbagai medium pentaksiran dalam talian yang boleh diketengahkan seperti Socrative, GoFormative, Kahoot, Quizziz, Quizlet, Gimkit, Poll Everywhere dan EdPuzzle yang mana ianya juga boleh dicapai di laman sesawang UNESCO.

Ujarnya, pelaksanaan peperiksaan akhir secara dalam talian juga boleh dilaksanakan namun perlu mengambil kira kesediaan pensyarah dan pelajar daripada segi infrastruktur, internet akses dan perbezaan zon masa pelajar antarabangsa.

Dalam pada itu, di sebalik pelbagai kaedah tersedia yang boleh diguna pakai, ada segelintir pelajar mempunyai kekurangan daripada segi peranti dan capaian internet. Oleh yang demikian, Kempen Pakej Pelan Data dan Peranti kepada Pelajar IPT yang dilancarkan oleh KPT pada 30 Oktober 2020 lalu merupakan satu inisiatif bantuan untuk pelajar IPT.

Bagi inisiatif ini, KPT bekerjasama dengan pihak IPT dan menyelaraskan empat  jenis bantuan pakej pelan data dan peranti kepada mereka. Hal ini mampu memberikan persekitaran pembelajaran yang kondusif bagi sesi P&P secara dalam talian untuk semua.

Antaranya bantuan yang disediakan adalah Bantuan Kewangan Prihatin One-Off RM50 kepada pelajar baharu Universiti Awam (UA) bagi sesi akademik 2020/2021 bertujuan langganan awal pelan data dan bantuan pelan data berbentuk kad sim atau sumbangan tunai kepada pelajar universiti awam (UA) dari golongan B40.

Selain itu, bantuan memiliki peranti kepada pelajar UA dari golongan B40 serta bantuan pakej pelan data dan peranti istimewa kepada semua pelajar IPT turut disediakan.

Bukan itu sahaja, KPT turut mengusahakan penyelenggaraan dan menaik taraf sistem Teknologi Maklumat dan Komunikasi (ICT) di IPT bagi melancarkan proses pengendalian P&P serta pakej pelan data untuk pelajar di luar kampus. Ini sekaligus memudahkan pelajar yang berada di kawasan bandar dan luar bandar.

Namun, kakitangan IPT juga dinasihatkan supaya sentiasa peka dengan keadaan dan kebajikan pelajar. Sebagai contoh, sekiranya terdapat masalah berhubung P&P, pensyarah perlu mencari alternatif lain seperti merakam kelas dalam talian dan muat naik video tersebut ke YouTube atau emelkan video tersebut kepada pelajar.

Tuntasnya, semua pihak yang terlibat perlu bekerjasama dalam menghadapi norma baharu ini. Segala amalan yang baik perlu menjadi ikutan dan garis panduan bagi pelaksanaan P&P pada masa akan datang. Pendek kata, KPT, MQA dan badan profesional lain perlu lebih fleksibel demi memastikan P&P boleh terus dilaksanakan tanpa mengabaikan kualiti yang diperlukan.

Oleh ‘AINI ‘AFIFAH

See author's posts


Timbul reaksi negatif pelbagai pihak

LIMBANG:  Menjelang perlaksanaan caj Perintaj Bayaran Keluar dan Bayaran Masuk melalui sempadan Negara Brunei pada Ogos depan telah menimbulkan reaksi negatif pelbagai pihak.

Ramai yang telah membuat pengiraan untuk perbelanjaan harian khususnya mereka yang bekerja berulang alik antara Daerah Limbang dan Lawas.

Manakala, golongan peniaga pula terus mencongkak kadar nilai harga barangan yang dilihat turut terkesan dengan caj ini untuk pengangkutan.

Bagi penjawat awam yang berulang alik bekerja dari Limbang mahupun Lawas terpaksa mengeluarkan kira-kira RM800 sebulan untuk membayar caj Perintah Bayaran Keluar dan Bayaran Masuk bermula 1 Ogos depan.

Menurut Shamsul Khairee yang berulang alik dari Limbang ke Lawas, walaupun akur dengan peraturan Kerajaan Brunei,  bagi bayaran sebanyak BND3.00 (satu hala) dan BND6.00 (ulang alik, penjawat awam di bahagian ini berharap Kerajaan Sarawak dapat membantu mengurangkan beban mereka serta penduduk di sini.

Jelasnya, mereka perlu membayar lebih daripada RM800 sekiranya membawa isteri, anak-anak dan ahli keluarga jika pulang ke Lawas pada waktu cuti hujung minggu mahupun jika berdepan kes kecemasan.

Penduduk di Limbang yang akan ke Lawas terpaksa melalui dua pos Imigresen Brunei iaitu Pos Kawalan Imigresen Ujung Jalan Temburong dan Pos Imigresen Sementara Labu Temburong.

Melalui dua pos ini, penduduk Limbang mahupun Lawas terpaksa membelanjakan sekitar RM40 sehari untuk tujuan ulang alik bekerja setiap hari.

Shamsul memberitahu, setakat petang semalam pihaknya sudah berjaya mengumpul hampir 60 penjawat awam yang berulang alik ke Limbang mahupun Lawas setiap hari untuk pertimbangan pihak kerajaan agar diberi pengecualian atas urusan kerja.

Sementara itu, Penghulu Chua Beng Soon yang juga seorang peniaga di Daerah Limbang berkata, penduduk Limbang tidak mempunyai pilihan dan akur dengan keputusan yang dibuat negara jiran Brunei.

Namun, caj ini bakal memberi kesan kepada ekonomi setempat khususnya kenaikan kos pengangkutan barangan keperluan dan kos perkhidmatan lainnya.

Ini kerana kebanyakkan barangan keperluan di Limbang dibawa melalui pengangkutan darat dari Miri dan Sabah.

Setakat ini, masih ada barangan keperluan yang sukar untuk dibawa ke pasaran Limbang berikutan peraturan permohonan permit dan berbagai sekatan lain daripada pihak negara jiran.

Chua berharap agar penduduk di Daerah Limbang dan Lawas diberi permit atau pas khas untuk perjalanan transit melalui Brunei bagi laluan antara Daerah Limbang dan Lawas.

Pada masa sama, keperluan untuk menyegerakan jalan raya tanpa melalui Brunei semakin dilihat sebagai sesuatu yang penting dan menjadi keutamaan rakyat.

Oleh Adeng Idrus

See author's posts


DAP kata GPS penting dalam kerajaan perpaduan

KUCHING: Penyertaan Gabungan Parti Sarawak (GPS) dalam kerajaan perpaduan amat penting bagi memastikan kestabilan dan membantu membina semula negara.

Pengerusi DAP Sarawak, Chong Chieng Jen (gambar) berkata dengan pembentukan kerajaan perpaduan, semua pihak harus mengetepikan perbezaan dan bersama membina semula negara serta memastikan kesejahteraan rakyat.

Malah katanya, GPS itu sendiri menepati maksud sebenar istilah ‘perpaduan’ kerana gabungan parti tempatan Sarawak itu memiliki wakil daripada pelbagai kaum.

Oleh itu katanya, penyertaan GPS di dalam kerajaan perpaduan untuk membentuk Kerajaan Persekutuan adalah keputusan amat wajar.

“Dengan hati yang ikhlas, saya memang mengharapkan GPS akan menjadi sebahagian daripada Kerajaan Persekutuan.

“Sekarang adalah masa untuk kita memulihkan keadaan, membentuk perdamaian, mencari kesamaan dan membina semula negara kita yang tercinta,” katanya.

Beliau yang juga Ahli Dewan Undangan Negeri (ADUN) Padungan berkata demikian dalam perbahasan Belanjawan Sarawak 2023 pada sidang Dewan Undangan Negeri (DUN)  hari ini.

Chong berkata, pihaknya amat yakin kerajaan perpaduan pimpinan Datuk Seri Anwar Ibrahim akan membawa kestabilan politik negara seterusnya menarik pelabur asing.

“Bagaimanapun, kerajaan perpaduan tidak boleh menjadi kerajaan yang benar-benar perpaduan tanpa penyertaan GPS, sebuah gabungan parti politik yang menguasai Sarawak dan mempunyai bilangan Ahli Parlimen terbesar dari Sarawak,” katanya.

See author's posts


BERHEMAH MENYUKAT TANAH

MIRI: Kerajaan Sarawak sentiasa mengiktiraf dan mempertahankan hak semua kaum bumiputera yang sah ke atas tanah Hak Adat Bumiputera (NCR) di negeri ini.

Timbalan Ketua Menteri Sarawak, Datuk Amar Awang Tengah Ali Hasan berkata, Kerajaan Sarawak juga sentiasa mempercepatkan proses penyukatan pengukuran tanah NCR bagi memastikan pemilik tanah NCR mempunyai dokumen pemilikan, persempadan yang jelas dan tidak akan diceroboh oleh pihak lain.

“Asalkan ia cukup bukti, sahih dan mengikut perundangan bahawa ini adalah kawasan tanah NCR mereka dan mereka membuktikannya,” katanya.

Beliau berkata demikian semasa berucap pada Majlis Penyerahan Surat HakMilik Tanah Seksyen 18 Bagi Kawasan Beraya yang diadakan di sebuah hotel terkemuka di sini, semalam.

Sehubungan itu, katanya kerajaan telah memperkenalkan Program Pengukuran Tanah NCR Inisiatif Baharu pada tahun 2010 yang dilaksanakan secara dua peringkat.

“Peringkat pertama,pengukuran perimeter dan pewartaan dibawah Seksyen 6 Kanun Tanah Negeri sebagai Rizab Komunal Bumiputera (Pertanian).

“Pada peringkat kedua pula, pengukuran secara lot individu dan pengeluaran surat hak milik tanah dibawah Seksyen 18 Kanun Tanah Negeri akan dilaksanakan,” katanya.

Tambah beliau, kerja-kerja pengukuran ini adalah berdasarkan permohonan tanah NCR yang diluluskan dan sesi dialog diadakan dengan penuntut-penuntut tanah NCR yang berkaitan sebelum aktiviti pengukuran bermula.

“Ianya bertujuan untuk memberi penerangan dan mendapat maklum balas sebelum kerja pengukuran sebenar di lapangan dijalankan.

“Pengukuran hanya dijalankan setelah mendapat persetujuan dan sokongan penuntut tanah yang terlibat. Jika mereka tidak mahu tanah mereka diukur perimeter, kerja pengukuran tidak akan dilaksanakan,” jelasnya.

Sementara itu, beliau turut mengingatkan para penerima surat hak milik tanah agar menggunakan tanah mereka dengan sebaik-baiknya.

“Jangan jual tanah tersebut tetapi memanfaatkannya dengan aktiviti berfaedah yang boleh mendatangkan sumber pendapatan,” ujarnya.

Surat hak milik tanah itu diserahkan kepada seramai 183 penduduk Kampung Beraya membabitkan kawasan seluasa 227.3 hektar.

Turut hadir Menteri Muda Wanita dan Pembangunan Kanak-Kanak, Datuk Rosey Yunus, Menteri Muda Pelancongan, Kesenian dan Kebudayaan Datuk Sebastian Ting, Ahli Dewan Undangan Negeri (ADUN) Lambir, Ripin Lamat, Residen Miri, Abdul Aziz Yusuf, wakil Pengarah JTS, Unus Tambi dan Penguasa JTS Bahagian Miri, Anthony Aboi.

Oleh LIONG CHAI LING

See author's posts


KPLB berinisiatif bantu usahawan Bumiputera Sarawak

KUCHING: Kementerian Pembangunan Luar Bandar (KPLB) akan mencari jalan membantu usahawan Bumiputera Sarawak sedia ada menjana pendapatan lebih rancak.

Menteri KPLB, Datuk Dr. Abdul Latiff Ahmad mendapati kebanyakan usahawan yang ditemuinya menghadapi halangan dan rintangan untuk tujuan berkenaan

“Produk-produk mereka tidak ada masalah, produk mereka amat bagus (hingga) dah sampai ke tahap halal ada dah sampai kepada ‘good manufacturing practice certificate’ dan ada dah sampai ke jepun,” katanya.

Dr. Abdul berkata demikian selepas mengadakan lawatan ke Taman Perindustrian Demak Laut, Jalan Bako semalam.

Dari pengamatannya, produk-produk tempatan seperti lawatannya ke kilang madu kelulut dan kilang pes masakan Dr. Abdul mengakui produk usahawan-usawahan tempatan sudah mencapai standard antarabangsa.

“Cuma bagaimana mereka nak mengembangkan lagi produk mereka ini supaya mendapat pasaran atau jualan yang memberangsangkan,” ujarnya.

Dr. Abdul mendedahjan antara cara kementerian membantu adalah melalui program kementerian seperti dalam strategi pemasaran digital dan pembungkusan produk tempatan di sini sehingga dapat mencapai pasar yang lebih luas.

Malah dalam lawatan itu, Dr. Abdul turut menegur cara pembungkusan produk juga perlu diperbaiki memandangkan ia adalah tarikan dan salah satu strategi menarik perhatian para pembeli.

“Dengan adanya Covid-19, cara kita memasarkan produk produk tak kiralah produk Bumiputera atau bukan Bumiputera, paling penting adalah platform pemasaran,” ujarbya pemasaran secara digital dan dalam talian bakal diketengahkan oleh kementeriannya.

Oleh demikian, Dr. Abdul menyatakan pihaknya bekerjasama dengan Kementerian Pertanian Sarawak bakal memberi bantuan kepada strategi tersebut.

Lawatan Dr. Abdul bersama deligasi kementeriannya turut diiringi Menteri Muda Pemodenan Pertanian, Tanah Asli dan Pembangunan Wilayah (MANRED), Datuk Dr. Abdul Rahman Ismail.

Oleh Diyana Samsuddin

See author's posts